Η Νικήτη Χαλκιδικής από ψηλά (βίντεο drone)\nΗ Νικήτη είναι κωμόπολη και πρωτεύουσα του δήμου Σιθωνίας. Απέχει από τη Θεσσαλονίκη 105 χλμ. και από την πρωτεύουσα του νομού Χαλκιδικής, Πολύγυρο, 36 χλμ. Κύρια ασχολία των κατοίκων είναι ο τουρισμός, η παραγωγή ελαιολάδου και η μελισσοκομία (Η Νικήτη χαρακτηρίζεται ως το κέντρο της μελισσοκομίας στην Ελλάδα).\nΗ ονομασία Νικήτη προέρχεται από τη γῆ τοῦ Νεακίτου, μετόχι της Μονής Ξενοφώντος ήδη από το 1300, που τοποθετείται στην περιοχή της σημερινής Ψαλίδας, λίγο πριν τη διασταύρωση προς Μαρμαρά. Στα 1089 είναι γνωστή η Μονή του Νεακίτου στο Άγιον Όρος, που συνόρευε με τη Μονή Κωνσταμονίτου. Η Μονή του Νεακίτου κάποια στιγμή πριν το 1300 παρήκμασε και μόνο το όνομά της επιβίωσε. Με τα χρόνια οι κάτοικοι της περιοχής διατήρησαν κυρίως προφορικά την ανάμνηση του ονόματος, που τελικά διαμορφώθηκε στη σημερινή του μορφή, Νικήτη. Η επίσημη ονομασία του χωριού από την εποχή της αναγνώρισης της κοινότητας το 1918 ήταν γνωστή από τους χάρτες και τα διάφορα επίσημα έγγραφα ως κοινότητα “Νικήτα”. Η ονομασία αυτή παρέμεινε μέχρι και το 1988, όπου μετέπειτα η ονομασία άλλαξε επισήμως σε “Νικήτη” μετά από σχετικό υπόμνημα που υπέβαλε ο αρχαιολόγος Ιωακείμ Παπάγγελος προς το Συμβούλιο Τοπωνυμίων του Υπουργείου Εσωτερικών με θέμα την επίσημη ονομασία του χωριού. Η μετονομασία ενεκρίθει με το υπ’ αρ. 261 Προεδρικό Διάταγμα που δημοσιεύθηκε στο υπ’ αρ. 119/7-6-88 ΦΕΚ, τ. Α’. Από την η Ιανουαρίου 1999 αποτελεί την έδρα του δήμου Σιθωνίας και από την την 1η Ιανουαρίου 2011 έδρα του νέου διευρημένου Δήμου Σίθωνίας που περιλαμβάνει πλέον όλη την περιοχή της χερσονήσου της Σιθωνίας.\nΚοντά στη Νικήτη βρέθηκε το επιτύμβιο ενός Ρωμαίου αποίκου της Κασσάνδρειας, ο οποίος κατοικούσε εδώ είτε σε κάποια αγροτική έπαυλη είτε στον κοντινό ρωμαϊκό οικισμό (στη θέση «Άγιος Γεώργιος»), όπου τοποθετείται πιθανώς και η αρχαία Φυσκέλλη. Η ιστορία του χωριού ξεκίνησε με την ίδρυση του πρώτου συνοικισμού, το 14ο αιώνα. Σε έγγραφα της Μονής του Ξενοφώντος αναφέρεται αυτός ο εποικισμός. Η τοποθεσία στις πηγές αυτές αναγράφεται γη του Νεακίτου. Στον παλαιό οικισμό έχουν ανακαλυφθεί σημαντικά παλαιοντολογικά ευρήματα. Σε όλη τη διάρκεια της οθωμανικής κυριαρχίας ανήκε διοικητικά στο ναχιγιέ του Παζαργκιάχ και φορολογικά στο χάσι του Λόγγγου. Οι κάτοικοι της Νικήτης συμμετείχαν στην επανάσταση του 1821 μεταξύ αυτών αναδείχθηκαν Ζαφείριος Χριστοδούλου, ο Δήμος Αλεξάνδρου και άλλοι. Το 1867 οικοδομήθηκε ο ενοριακός ναός του Αγίου Νικήτα. Υπάρχουν επίσης ο κοιμητηριακός ναός της Κοίμησης της Θεοτόκου και το εξωκλήσι του Προφήτη Ηλία. Από τη δεκαετία του ‘ 50 και έπειτα, η Νικήτη εξαπλώθηκε προς την παραλία.\nΛάβαρο με ελληνικό σταυρό στο φέρετρο του πρίγκιπα Φίλιππου (φώτο)\nΦωτιά στο Κλειστό Νικήτης πριν την έναρξη αγώνα\nΚορωνοϊός - Ελλάδα: 2.411 κρούσματα - 21 στη Χαλκιδική


Garfield: Ξεροκέφαλη ηγεμονία\nΓια Ξεροκέφαλη ηγεμονία.στην Ευρώπη μιλάει, σε άρθρο με τον ίδιο τίτλο, του στην Καθημερινή την Παρασκευή 26/2 ο Παντελής Μπουκάλας. Και πόσο δίκιο έχει αν αναλογιστούμε πως γράφτηκε λίγο πριν ο κ. Τσίπρας ανακοινώσει το δημοψήφισμα της επόμενης Κυριακής με το οποίο θέλει να αντιμετωπίσει συνεχόμενο και βρόμικο «μπρος - πίσω» των Ευρωπαίων, της Ευρωπαϊκής Τράπεζας και του ΔΝΤ. Δηλαδή της τρόικας των «θεσμών»\nΑρχές Φεβρουαρίου του τρέχοντος (ή βαλτωμένου) έτους, στον αγγλικό «Γκάρντιαν» δημοσιεύτηκε ένα άρθρο που καλούσε τους Ευρωπαίους «να μην πνίξουν τον ΣΥΡΙΖΑ», γιατί αυτό «θα είχε ως μοναδικό αποτέλεσμα την κλιμάκωση του αντιευρωπαϊκού αισθήματος και θα είναι η τελευταία, πιθανόν μοιραία, στροφή για την Ευρωζώνη. Η σοφή επιλογή σημαίνει συμβιβασμό». Το κείμενο το υπέγραφε ο Sony Kapoor.\nΚαι μόνο η ιδιότητα του αρθρογράφου, «manager director Re-Define Think Tank», δηλώνει ότι δεν πρέπει να ’ναι μέλος κάποιας συνιστώσας του ΣΥΡΙΖΑ ούτε του Podemos της Ισπανίας ή του γερμανικού Die Linke.\nΕπειτα από τέσσερις μήνες, προχθές, το κρίσιμο ρήμα «πνίγω» επανήλθε στο προσκήνιο πραγματοποιημένο (χωρίς αυτό να σημαίνει πως έλειψε καθόλου σαν έννοια και κυρίως σαν ευρωπαϊκή πρακτική στο χρονικό διάστημα που μεσολάβησε). Αυτή τη φορά δεν υπάρχει το προτρεπτικό «μην» μπροστά από τη λέξη, η οποία απολαμβάνει την αίγλη του εξώφυλλου. Εγχρωμου. Πρόκειται μάλιστα για το εξώφυλλο ενός ματωμένου περιοδικού, που συγκίνησε πάμπολλους: του γαλλικού Charlie Hebdo. Κάτω ακριβώς από το σύνθημα «Σώστε την Ευρώπη», η σκιτσογραφημένη κ. Λαγκάρντ βυθίζει στο νερό το κεφάλι ενός ανθρώπου, λέγοντας εμφανώς χαιρέκακα: «Πνίξτε έναν Ελληνα». Η κ. Λαγκάρντ, όχι ως πρόσωπο βέβαια αλλά ως εκπρόσωπος ενός από τους θεσμούς, του ΔΝΤ, η εμπλοκή του οποίου φανέρωσε εξαρχής την αδυναμία της Ευρωπαϊκής Ενωσης να αντιμετωπίσει πολιτικά το πρόβλημα της Ελλάδας· της –οικονομικά– ελάσσονος Ελλάδας.\nΗ «κακιά Λαγκάρντ» απέναντι στην «καλή Μέρκελ»; Το «σκληρό ΔΝΤ» απέναντι στην «ήπια Ευρωπαϊκή Ενωση»; Ο «αδυσώπητος Σόιμπλε» κόντρα στον «μειλίχιο Γιουνκέρ»; Δεν είναι βέβαιο ότι αυτά τα μανιχαϊστικά δίπολα περιγράφουν την πραγματικότητα, ύστερα από τόσες εναλλαγές ρόλων που έχουμε δει (με ακλόνητο πάντως τον κ. Σόιμπλε). Τη σχηματοποιούν απλώς, την προσαρμόζουν σε εύληπτο σενάριο, για να δοθεί στο κοινό η είδηση μαζί με την ερμηνεία της. Ακόμα κι αυτό το άτσαλο σενάριο ωστόσο προβλέπει κομπάρσους. Τους μάθαμε πια, τόσες φορές που τους ακούσαμε να λένε τον γλυκό τους λόγο για την Ελλάδα: ο Αυστριακός υπουργός, ο Φινλανδός υπουργός κ.ά. Ορισμένοι ψηφίζουν στην Ευρωζώνη με λογική Γιουροβίζιον, λογική δορυφόρων πέριξ των ηγεμόνων του ευρωπαϊκού ουρανού.\nΣαν «ξεροκέφαλους» κατακρίνει τους ηγεμόνες αυτούς, και πρώτα πρώτα τους συμπατριώτες του, ο Γερμανός φιλόσοφος Γιούργκεν Χάμπερμας, στη Suddeutsche Zeitung. Και εξηγεί: «Ο συμβιβασμός δεν αποτυγχάνει σε μερικά δισ. περισσότερα ή λιγότερα, ούτε καν σε αυτόν ή τον άλλον όρο, αλλά μόνο στην ελληνική απαίτηση, την απαίτηση της οικονομίας και του λαού, τον οποίο εκμεταλλεύτηκαν οι διεφθαρμένες ελίτ, για κούρεμα. [...] Αντ’ αυτού οι δανειστές επιμένουν στην αναγνώριση του βουνού του χρέους, που δεν μπορεί να το αντέξει η ελληνική οικονομία». Τόσο απλή ενίοτε η φιλοσοφία.\nΑναρτήθηκε από George Giannakopoulos στις 06:54


Αυξητική τάση στις νέες διαγνώσεις HIV σε άτομα ηλικίας 50-64 ετών – politik.gr\n24/11/2018, 2:30 πμ\nΗ ηλικιακή ομάδα κατά την οποία γίνονται οι περισσότερες διαγνώσεις του ιού HIV στη χώρα μας είναι αυτή των 30-39 ετών, ενώ από το 2015 παρατηρείται αυξητική τάση στο ποσοστό των νέων διαγνώσεων σε άτομα ηλικίας 50-64 ετών, όπως προκύπτει από την ανάλυση των νέων διαγνώσεων των τελευταίων 9 ετών που ανακοίνωσε το ΚΕΕΛΠΝΟ εν όψει της 1ης Δεκεμβρίου, Παγκόσμιας Ημέρας για το AIDS.\nΣύμφωνα με το σύστημα υποχρεωτικής δήλωσης, από την εμφάνιση της HIV λοίμωξης στη χώρα μας μέχρι και την 31η Οκτωβρίου του 2018, έχουν καταγραφεί στο ΚΕΕΛΠΝΟ 17.241 περιστατικά HIV λοίμωξης (82,83% άνδρες). Από το σύνολο των ατόμων αυτών, 4.199 έχουν εμφανίσει AIDS και 10.177 βρίσκονται υπό αντιρετροϊκή θεραπεία. Ο συνολικός αριθμός των θανάτων ανέρχεται στους 2.846.\nΗ κεντρική εκδήλωση την 1η Δεκεμβρίου θα γίνει στην πλατεία Κεραμικού στο Γκάζι, την ίδια μέρα, από τις 10:00 έως τις 22:00, που θα λειτουργεί κινητή μονάδα με τη δυνατότητα διενέργειας Rapid test, με παροχή συμβουλών πριν και μετά το test, και διανομή έντυπου υλικού. Παράλληλα, θα πραγματοποιηθούν τρεις παραστάσεις από πολυμελή ομάδα κρουστών.\nΤέλος, θα γίνει πρόγραμμα δρόμου σε χώρους, με δρώμενα μέσα στην πόλη, με ομάδα-στόχο τους νέους και τους άνδρες που κάνουν σεξ με άνδρες. Συγκεκριμένα: 24/11/2018 στο Περιστέρι, 25/11/2018 στην Αγία Ειρήνη – Πλατεία Καρύτση, 29/11/2018 στο Μεταξουργείο, 30/11/2018 στο Χαλάνδρι, 1/12/2018 σε Γκάζι ‐ Θησείο ‐ Πεδίο του Άρεως. Οι δράσεις θα πραγματοποιηθούν από τις 20:00 έως και τις 03.00.


Το ροδίτικο μελεκούνι που λατρεύουν ντόπιοι και ξένοι επισκέπτες | Ρόδος | Τα Νησιά του Ν.Αιγαίου | Ρόδος\nΔεν υπάρχει περίπτωση να πάτε σε Ροδίτικο γάμο ή βαφτίσια και να μην σας κεράσουν μελεκούνι. Σύμφωνα με την παράδοση, το γλύκισμα που παρασκευάζεται από σουσάμι και μέλι, είναι συνυφασμένο με τις κοινωνικές εκδηλώσεις. Πρόκειται ίσως για το πιο γνωστό προϊόν της Ρόδου το οποίο θα πάρει ο κάθε επισκέπτης του νησιού στις αποσκευές του.\nΑν και φαίνεται ένα απλό κέρασμα, αποτελεί ένα ιδιαίτερα υγιεινό γλύκισμα. Για την Παρασκευή του χρησιμοποιείται θυμαρίσιο μέλι αποκλειστικά από τα νησιά της Δωδεκανήσου, φυσικό σουσάμι, ολόκληρα αμύγδαλα, ξυσμένο πορτοκάλι ή περγαμόντο και διάφορα μπαχαρικά ανάλογα με την περιοχή. Το μελεκούνι κόβεται σε σχήμα ρόμβου, είναι μαλακό και ελευθερώνει όλα τα αρώματα του τη στιγμή που το γεύεσαι. Μελέτες έχουν δείξει ότι το μελεκούνι έχει ευεργετικές ιδιότητες για την υγεία και συμβάλλει στη μακροζωία.\nΑν και πολλοί το μπερδεύουν με τα παραδοσιακά παστέλια που υπάρχουν παντού στην Ελλάδα, διαφέρει ως προς την υφή και τα αρώματά του. Λέγεται μάλιστα ότι η Παρασκευή του συνδέεται με την αρχαιότητα! Ιστορικά το παρασκεύασμα προέρχεται από την Αρχαία Ελλάδα. Το μέλι και το σησάμι είχαν πολύ σημαντική θέση στη διαιτολόγιο των αρχαίων Ελλήνων. Γνώριζαν από τότε την υψηλή τους διατροφική αξία και ήρθε μετά από χιλιάδες χρόνια η επιστήμη να το αποδείξει.\nΠολλοί μπερδεύονται με την ονομασία του γλυκίσματος, η οποία στην πραγματικότητα έχει να κάνει με τα δύο βασικά συστατικά του, δηλαδή το μέλι και το σισάμι, τα σπόρια του σισαμιού για την ακρίβεια που στη Ρόδο τα αποκαλούν κούνες. Η λέξη κούνι-κούνες προέρχεται επίσης από τα αρχαία Ελληνικά και συγκεκριμένα από το κόκκων που στην Αρχαία Ελληνική γλώσσα σημαίνει σπόρος .\nΤι θα ήταν όμως το μελεκούνι χωρίς το ντόπιο και εξαιρετικής ποιότητας μέλι; Το μέλι της όμως της Ρόδου έχει κερδίσει την πρώτη θέση στην παγκόσμια κατάταξη, όχι μία, αλλά πολλές φορές. Οι κάτοικοι του νησιού χρησιμοποιούν το μελί και κυρίως το θυμαρίσιο μέλι, για διάφορους λόγους, είτε για κατασκευή καλλυντικών (σαμπουάν, κρέμες, σαπούνια) από προϊόντα της κυψέλης είτε για την παρασκευή γλυκών, όπως φυσικά το μελεκούνι.\nΜην ξεχνάτε λοιπόν ότι το ροδίτικο μελεκούνι αποτελεί από τους βασικούς …θησαυρούς που μπορείτε να πάρετε στις αποσκευές σας φεύγοντας από το νησί.


Αποκάλυψη - σοκ της μάνας της καλλονής φοιτήτριας που αγνοείται: "Η κόρη μου, δεχόταν απειλητικά μηνύματα από..." | Treloi.eu | Τα καλύτερα του Internet\nΑποκάλυψη - σοκ της μάνας της καλλονής φοιτήτριας που αγνοείται: "Η κόρη μου, δεχόταν απειλητικά μηνύματα από..."\nΟ Νίκος Νέστορος μίλησε για το νέο στοιχείο που θα τον βοηθήσει, όπως λέει, να βρει την κόρη του...\nΗ ίδια είχε εκμυστηρευθεί, λίγες ημέρες πριν εξαφανιστεί, στη μητέρα της, πως χάκερ την απειλεί στο διαδίκτυο και για αυτό το λόγο η συμπεριφορά της ήταν διαφορετική. Στοιχείο το οποίο ερευνούν ειδικοί ηλεκτρονικών υπολογιστών και η αστυνομία. Σήμερα, το πρωί, ο πατέρας της Μαρίας, Νίκος Νέστορος, δήλωσε πως ειδικοί τεχνικοί υπολογιστών του επιβεβαίωσαν πως στο laptop της 27χρονης υπάρχουν απειλητικά μηνύματα. «Είχα στείλει το laptop της κόρης μου σε ειδικούς τεχνικούς στην Ολλανδία,με τη βοήθεια της αστυνομίας, οι οποίοι έσπασαν τον κωδικό και αποκρυπτογράφησαν τα στοιχεία του υπολογιστή. Οι τεχνικοί διαπίστωσαν ότι η κόρη μου, δεχόταν απειλητικά μηνύματα από χάκερς. Δεν θέλω να δώσω περισσότερες πληροφορίες γιατί πιστεύω ότι είναι ζωντανή και εάν ακούει όλα αυτά θα φοβάται ακόμα περισσότερο να εμφανιστεί», δηλώνει χαρακτηριστικά και συνεχίζει: «Η γυναίκα μου τώρα βρίσκεται στην Ουκρανία και κλαίει μέρα - νύχτα. Εγώ δεν περιμένω μεγάλη βοήθεια από την ΕΛ.ΑΣ, ό,τι καταφέρω μόνος μου, για να βρω την κόρη μου».\nΌπως έχει δηλώσει ο πατέρας της κοπέλας Νίκος Νέστορας τα τελευταία λόγια της κόρης του προς τη μητέρα της που της μίλησε στο τηλέφωνο ήταν: «Μαμά είμαι καλά εδώ που είμαι, μη στεναχωριέστε, καληνύχτα».\nΟ Νίκος Νέστορας είπε: «Τον Αύγουστο η μητέρα της ανησύχησε γιατί κατάλαβε από το τηλέφωνο ότι είχε αλλάξει η συμπεριφορά της. Η σύζυγος μου πήρε το πρώτο αεροπλάνο για να δει από κοντά τη Μαρία. Είδε την εμφάνισή της παραμελημένη και η κόρη μας ήταν φοβισμένη και κλεισμένη στον εαυτό της. Τη ρώτησε τι της συνέβη και η Μαρία της είπε «μαμά φοβάμαι ότι κάποιοι χάκερς με παρακολουθούν και δέχομαι απειλητικά μηνύματα». Έτσι η κόρη μου αναγκάστηκε να απενεργοποιήσει την προσωπική της σελίδα στο facebook. Η σύζυγός μου προσπάθησε να μάθει περισσότερα από τη Μαρία, αλλά δεν τα κατάφερε. Γι’αυτό το λόγο αποφάσισε να έρθει να μείνει κοντά της στην Αθήνα. Στις 27 Αυγούστου πήγε η σύζυγός μου στο σουπερ μαρκετ και όταν επέστρεψε στο σπίτι η Μαρία έλειπε.


ΑΕ Καλαμπακίου - ΠΑΟΠ Ν.Αμισού : 6-0\n27-04-2011,ώρα 17:00, γήπεδο Καλαμπακίου\n-ΧΡΙΣΤΟΣ ΑΝΕΣΤΗ - ΧΡΟΝΙΑ ΠΟΛΛΑ !\nΦιλικός ποδοσφαιρικός αγώνας για την οικονομική ενίσχυση του Βάϊου Καρίνογλου\n-Την Δευτέρα 25 Απριλίου 2011 και ώρα 17.00΄ στο γήπεδο Καλαμπακίου θα διεξαχθεί φιλικό παιχνίδι ποδοσφαίρου μεταξύ παλαιμάχων ποδοσφαιριστών Πανδραμαϊκού και VS φίλων Βάϊου, για την οικονομική ενίσχυση του Βάϊου Καρίνογλου. Παρακαλούνται όλοι οι δημότες Καλαμπακίου και ευρύτερης περιοχής να ενισχύσουν την προσπάθεια.\nΑΠΟ ΤΗΝ ΑΣΤΥΝ.Δ/ΝΣΗ ΔΡΑΜΑΣ\nΗ ΖΩΗ ΕΝ ΤΑΦΩ...!\nΧρήσιμες συμβουλές ασφαλείας κατά την περίοδο του Πάσχα\nΣε περίπτωση κλοπής ειδοποιήστε το "100" ή Τµήµα Ασφαλείας της περιοχής σας (τηλ 25210-31111).\nΜεγάλη Εβδομάδα με… πεφταστέρια!\n-Μια νέα βροχή από «πεφταστέρια», τις Λυρίδες, θα έχουν την ευκαιρία να παρατηρήσουν οι ξενύχτηδες στο βόρειο ημισφαίριο -και στην Ελλάδα -με αποκορύφωμα από το βράδυ της Μεγάλης Παρασκευής 22 Απριλίου μέχρι τα χαράματα του Μεγάλου Σαββάτου 23 Απριλίου-, στο μέτρο που οι καιρικές συνθήκες διευκολύνουν την παρατήρηση του ουρανού.\nΑυτή η βροχή διαττόντων, η ένταση της οποίας είναι μάλλον απρόβλεπτη, καθώς ποικίλει από χρόνο σε χρόνο, αν και γενικά δεν θεωρείται από τις πιο εντυπωσιακές του έτους, οφείλεται στη "διασταύρωση" της τροχιάς της Γης με τα απομεινάρια σωματιδίων σκόνης του κομήτη Θάτσερ.\n-ΕΞΙΧΝΙΑΣΤΗΚΕ Η ΛΗΣΤΕΙΑ ΤΟΥ ΚΑΤΑΣΤΗΜΑΤΟΣ ΤΑΧΥΔΡ.ΤΑΜΙΕΥΤΗΡΙΟΥ ΣΤΟ ΚΑΛΑΜΠΑΚΙ!\n-Εξαρθρώθηκε σπείρα κακοποιών - Σε Καβάλα και Δράμα η δράση τους με ληστείες και κλοπές!\n-Για έναν χρόνο σχεδόν αλώνιζαν και έσπερναν τον τρόμο σε Καβάλα και Δράμα οι νεαροί κακοποιοί που έπεσαν τελικά προχθές (Σάββατο 9/4) στα χέρια της Αστυνομίας! Η απόπειρα κλοπής δύο δικύκλων από πυλωτή πολυκατοικίας της Καβάλας οδήγησε στην εξάρθρωση της σπείρας που είχαν συστήσει, με τη σύλληψη τεσσάρων μελών της και την αναζήτηση του πέμπτου (άγνωστου, προς το παρόν) συνεργού τους.\nΠρόκειται για σημαντική επιτυχία της Αστυνομικής Διεύθυνσης Καβάλας, στη μάχη της κατά της εγκληματικότητας που αυξάνει ανησυχητικά και στην περιοχή μας τα τελευταία χρόνια.\nΣτρατιώτης ο ένας!\nΟι τέσσερις συλληφθέντες (ημεδαποί ηλικίας από 20 έως 23 ετών), ανάμεσά τους και ένας 21χρονος στρατιώτης, προέκυψε –μέσω των αστυνομικών ερευνών και της προανάκρισης- ότι διέπραξαν συνολικά τρεις ληστείες στο Ζυγός και τη Νέα Πέραμο Καβάλας, καθώς και στο Καλαμπάκι Δράμας, μία κλοπή σε κατάστημα στην Παλαιά Καβάλα και πέντε κλοπές δικύκλων στην πόλη της Καβάλας.\nΗ δράση τους ξεκίνησε στις 24 Ιουνίου πέρυσι και τερματίστηκε τα ξημερώματα του περασμένου Σαββάτου, όταν δύο από τους κακοποιούς (ένας 23χρονος κι ο 21χρονος στρατιώτης) επιχείρησαν να κλέψουν από πυλωτή, στην Αγία Βαρβάρα Καβάλας, μία μοτοσυκλέτα και ένα μοτοποδήλατο.\nΑστυνομικοί του Τμήματος Ασφαλείας Καβάλας τους συνέλαβαν επ’ αυτοφώρω και έως το μεσημέρι της ίδιας μέρας συνελήφθησαν και άλλα δύο μέλη της σπείρας (ηλικίας 20 και 21 ετών).\nΣτην κατοχή των συλληφθέντων, καθώς και σε όχημά τους –που είχαν σταθμεύσει κοντά στην πολυκατοικία όπου επιχειρούσαν την κλοπή των δικύκλων- οι αστυνομικοί βρήκαν και κατέσχεσαν διάφορα διαρρηκτικά εργαλεία, δυο κινητά τηλέφωνα, δυο ζευγάρια μαύρα μάλλινα γάντια, ένα κράνος, ένα σακίδιο πλάτης, που περιείχε μία μαύρη κουκούλα προσώπου (full face), καθώς και ένα τσαντάκι (που ανήκε στον στρατιώτη) με δύο παραχαραγμένα χαρτονομίσματα των 50 και 20 ευρώ.\nΤο «οπλοστάσιο» της σπείρας (φωτό) βρέθηκε λίγο αργότερα, όταν τα στελέχη του Τμήματος Ασφαλείας Καβάλας έκαναν νομότυπες έρευνες στα σπίτια των τεσσάρων συλληφθέντων και βρήκαν:\n• Μια κυνηγετική καραμπίνα, μάρκας REMINGTON, διαμετρήματος 12 CAL, της οποίας η κάννη είχε αποκοπεί-λιμαριστεί (κοντόκανη), ενώ στη λαβή οι δράστες είχαν επικολλήσει πρόσθετο αυτοσχέδιο κοντάκι.\n• Μία κυνηγετική φυσιγγιοθήκη, καθώς και κυνηγετικά φυσίγγια διαφόρων διαμετρημάτων.\n• Τέσσερα μαχαίρια με διάφορα μήκη λάμας.\n• Μία σιδερογροθιά και έναν σιδερολοστό.\n• Δύο μαύρα κράνη, τρεις μαύρες μάσκες (τύπου full face), διάφορα ζευγάρια γαντιών (πλαστικά και μάλλινα), καθώς και μαύρα ρούχα και φόρμες.\n• Ένα σπρέι πιπεριού.\n• Μία πινακίδα κυκλοφορίας δίκυκλης μοτοσικλέτας.\n• Και δύο μοτοσικλέτες, οι οποίες είχαν κλαπεί στις 24 Ιουνίου 2010 και την 1η Φεβρουαρίου φέτος από την Καβάλα, οι οποίες κατασχέθηκαν από την Αστυνομία και αποδόθηκαν στους νόμιμους ιδιοκτήτες τους.\nΗ δράση των κακοποιών ήταν ιδιαίτερα έντονη κατά τους δυο τελευταίους μήνες, όταν αρχικά (το πρωί της 1ης Φεβρουαρίου) δύο απ’ αυτούς λήστεψαν κατάστημα στο Ζυγός Καβάλας, που φιλοξενεί και Ταχυδρομικό Πρακτορείο, απ΄ όπου αφαίρεσαν ποσό 19.950 ευρώ –που προοριζόταν για πληρωμή συντάξεων την ημέρα εκείνη. Ενώ οι ληστές προσπαθούσαν να διαφύγουν, δύο συνταξιούχοι που περίμεναν να πληρωθούν, επιχείρησαν να τους ακινητοποιήσουν. Τότε, ο ένας από τους κακοποιούς πυροβόλησε στην οροφή του καταστήματος με την κοντόκανη καραμπίνα και στη συνέχεια έσπευσε να εξαφανιστεί με τον συνεργό του με (κλεμμένη –όπως αποδείχθηκε) μοτοσυκλέτα, την οποία και εγκατέλειψαν στη συνέχεια σε δασική περιοχή της Παλαιάς Καβάλας.\nΤο επόμενο «χτύπημα» της συμμορίας έγινε στη Νέα Πέραμο, το απόγευμα του Σαββάτου 2 Απριλίου, με δυο από τους δράστες να ληστεύουν –με την απειλή πιστολιού- ένα σούπερ μάρκετ. Η λεία τους, ωστόσο, ήταν μικρή: μόλις 110 ευρώ, που παρέδωσε η ταμίας του καταστήματος. Οι ληστές διέφυγαν χρησιμοποιώντας –και αυτή τη φορά- κλεμμένη μοτοσυκλέτα.\nΗ τρίτη και τελευταία ληστεία διαπράχθηκε από μέλη της σπείρας στο Καλαμπάκι Δράμας, το πρωί της περασμένης Δευτέρας (4 Απριλίου), όταν δύο απ’ αυτούς εισέβαλαν στα τοπικά ΕΛΤΑ και με απειλή πιστολιού και καραμπίνας ανάγκασαν τους υπαλλήλους να τους παραδώσουν 940 ευρώ από το ταμείο του Ταχυδρομικού Γραφείου. Οι δράστες διέφυγαν και πάλι με κλεμμένη μοτοσυκλέτα, την οποία εγκατέλειψαν σε αγροτική περιοχή του Κεφαλαρίου Δοξάτου.\nΑκόμα, διαπιστώθηκε ότι οι ίδιοι είχαν διαρρήξει τη νύχτα της 28ης Οκτωβρίου του περασμένου χρόνου καφέ-ψητοπωλείο της Παλαιάς Καβάλας, απ’ όπου αφαίρεσαν χρηματικό ποσό 15 ευρώ, μία κυνηγετική καραμπίνα μαζί με φυσιγγιοθήκη –ζώνη με τριάντα φυσίγγια και ένα κινητό τηλέφωνο (συνολικής αξίας 450 ευρώ).\nΟι νεαροί κακοποιοί, δρώντας μεμονωμένα –ή συνήθως ανά δύο- σε διάστημα ενός δεκαμήνου έκλεψαν συνολικά πέντε μοτοσυκλέτες, δύο από τις οποίες χρησιμοποίησαν στη διάρκεια της παράνομης δράσης τους για να διαφεύγουν από τον τόπο του εγκλήματος.\nΟι τέσσερις συλληφθέντες, με τη δικογραφία που σχηματίσθηκε εις βάρος τους, οδηγήθηκαν στον αρμόδιο Εισαγγελέα, ενώ αναζητείται ο πέμπτος συνεργός τους.\nΤο Τμήμα Ασφαλείας Καβάλας συνεχίζει την προανάκριση για την εξιχνίαση και άλλων παρόμοιων αδικημάτων.\nΣύλληψη ενός ατόμου για κατοχή κάνναβης σε βαθμό κακουργήματος !\n-Μετά από αξιοποίηση πληροφοριών για κατοχή και εμπορία ναρκωτικών και συντονισμένες προσπάθειες Αστυνομικών της Ομάδας Δημόσιας Ασφάλειας του Τμήματος Ασφαλείας Δράμας, συνελήφθη χθες 11-04-2011 και ώρα 17:45΄ στο Δοξάτο Δράμας ένας 31χρονος ημεδαπός για κατοχή κάνναβης.\n-Συγκεκριμένα σε αστυνομικό έλεγχο που πραγματοποιήθηκε κατελήφθη να κατέχει μία (1) χάρτινη συσκευασία με ακατέργαστη κάνναβη βάρους δεκατεσσάρων (14) γραμμαρίων .\nΣε κατ΄ οίκον έρευνα που ακολούθησε στην οικία του βρέθηκαν (4) νάιλον και (12) χάρτινες συσκευασίες με ακατέργαστη κάνναβη συνολικού βάρους (350,04) γραμμαρίων και (2) ηλεκτρονικές ζυγαριές ακριβείας.\n- Τα ναρκωτικά και οι ζυγαριές κατασχέθηκαν.\n- Ο συλληφθείς με τη σχηματισθείσα σε βάρος του δικογραφία θα προσαχθεί στην κ. Εισαγγελέα Πλημ/κών Δράμας.\nΠρόσκληση Συνεδρίασης του Δημοτικού Συμβουλίου Δήμου Δοξάτου\nΔΗΜΟΣ ΔΟΞΑΤΟΥ Kαλαμπάκι, 07/04/2011\nΑρ. Πρωτ.: 5171\nΣύμφωνα με τις διατάξεις του άρθρου 67 του Ν. 3852/2010, σας καλούμε να προσέλθετε σε ειδική συνεδρίαση στις 11/04/2011 ημέρα Δευτέρα και ώρα 20:30, στην αίθουσα συνεδριάσεων «Χρήστου και Γαλάτειας-Ελισάβετ Κρικοπούλου» στο Καλαμπάκι, για συζήτηση και λήψη αποφάσεων επί των κατωτέρω ιδίων θεμάτων της ημερήσιας διάταξης:\n1ο Θέμα: Ψήφιση προϋπολογισμού Δήμου Δοξάτου οικονομικού έτους 2011.\n2. ΤοΣυν Δήμου Δοξάτου\n3. Τοπικό Τύπο\nΣύλληψη δύο (2) ημεδαπών για κατοχή ναρκωτικών σε βαθμό κακουργήματος!\n-Μετά από αξιοποίηση πληροφοριών και συντονισμένες προσπάθειες Αστυνομικών της Ομάδας Δίωξης Ναρκωτικών του Τμήματος Ασφαλείας Δράμας, συνελήφθησαν χθες (07-04-2011) και ώρα 19:30΄ στη Δράμα ένας 33χρονος και ένας 46χρονος ημεδαπός για παράβαση του Νόμου περί Ναρκωτικών.\n-Συγκεκριμένα, σε γενόμενο αστυνομικό έλεγχο από ανωτέρω αστυνομικούς κατελήφθη ο 33χρονος να κατέχει μία (1) νάιλον συσκευασία με ακατέργαστη κάνναβη μικτού βάρους (1,1) γραμμαρίων. Ακολούθως σε νομότυπη έρευνα που πραγματοποιήθηκε σε δευτερεύουσα οικία που διατηρούσαν οι ανωτέρω δράστες, βρέθηκαν και κατασχέθηκαν μία (1) νάυλον συσκευασία που περιείχε ακατέργαστη κάνναβη, μικτού βάρους (150,5) γραμμαρίων και μία αναλογική ζυγαριά.\n- Τα ναρκωτικά, ακατέργαστη κάνναβη συνολικού μικτού βάρους (151,6) γραμμαρίων και αναλογική ζυγαριά κατασχέθηκαν.\n-Οι συλληφθέντες με τη σχηματισθείσα σε βάρος τους δικογραφία θα προσαχθούν στην κ.Εισαγγελέα Πλημ/κών Δράμας.\nΕισήγηση Εκτελεστικής Επιτροπής στο Δ.Σ. για το τεχνικό πρόγραμμα έτους 2011 του Δήμου Δοξάτου\nΑπό το Πρακτικό 2/2011 της συνεδρίασης της Εκτελεστικής Επιτροπής του Δήμου Δοξάτου\nΘΕΜΑ: Εισήγηση Εκτελεστικής Επιτροπής στο Δ.Σ. για το τεχνικό πρόγραμμα έτους 2011 του Δήμου Δοξάτου (άρθρο 63 παραγρ. γ του Ν. 3852/2010)\nΣτο Καλαμπάκι και στο Δημοτικό Κατάστημα, σήμερα 30 Μαρτίου 2011, ημέρα Τετάρτη και ώρα 09.00, συνήλθε σε συνεδρίαση η Εκτελεστική Επιτροπή του Δήμου Δoξάτου, υπό την Προεδρία του Προέδρου της Δημάρχου Δοξάτου Χατζηλαζάρου Αναστάσιου, μετά από την αριθ. 4298/24-3-2011 πρόσκλησή του, σύμφωνα με τις διατάξεις του άρθρου 62 του Ν.3852/2010 (ΦΕΚ 87/2010 τεύχος Α').\nΑφού διαπιστώθηκε νόμιμη απαρτία, δεδομένου ότι σε σύνολο πέντε (5) μελών βρέθηκαν παρόντα 5 μέλη:\nΧατζηλαζάρου Αναστάσιος Δήμαρχος Κανένας\nΑλβανόπουλος Δημήτριος Αντιδήμαρχος\nΤίρλας Δημήτριος Αντιδήμαρχος\nΠαπαδόπουλος Θεολόγος Αντιδήμαρχος\nΚοτζαγιώργης Γεώργιος Αντιδήμαρχος\nΜε την παρουσία και του Τοπάλογλου Νικολάου υπαλλήλου του Δήμου που ορίστηκε για την τήρηση των πρακτικών, ο κ. πρόεδρος κήρυξε την έναρξη της συνεδρίασης για συζήτηση και λήψη απόφασης στο θέμα της ημερήσιας διάταξης.\nΟ κ. πρόεδρος εισηγούμενος το θέμα της ημερήσιας διάταξης παρουσιάζει στα μέλη της επιτροπής την από 30/3/2011 πρόταση της Διεύθυνσης Τεχνικών Υπηρεσιών του Δήμου Δοξάτου και αναφέρει τα εξής:\nΗ χρηματοδότηση των προτεινόμενων έργων για το έτος 2011 θα προέλθει από πιστώσεις ΣΑΤΑ και από ΠΡΟΣΤΙΜΑ Κ.Ο.Κ. Η Δημοτική αρχή με την πρότασή της αυτή θέλει να τακτοποιήσει όλες τις οικονομικές εκκρεμότητες των δύο πρώην δήμων που συνενώθηκαν στον νέο Δήμο Δοξάτου, ούτως ώστε στη συνέχεια να προχωρήσουμε απερίσπαστα στην εκπόνηση αποκλειστικά αναπτυξιακών προγραμμάτων. Επίσης πρέπει οι δημοτικοί σύμβουλοι να γνωρίζουν ότι οι περικοπές τόσο της τακτικής οικονομικής επιχορήγησης, όσο και της ΣΑΤΑ, αποτέλεσαν την αιτία σχεδόν για το σύνολο των δήμων της Ελλάδας, να μην είναι σε θέση να εξοφλήσουν απαιτήσεις έργων και γενικά να εκτελέσουν τον προϋπολογισμό του περασμένου έτους. Με δεδομένη την κατάσταση αυτή η πρότασή μας επικεντρώνεται στο «νοικοκύρεμα» των οικονομικών του Δήμου Δοξάτου, γεγονός το οποίο αποτελεί πρώτο μέλημά μας.\nΗ Εκτελεστική Επιτροπή μετά από συνεννόηση με τα συμβούλια των δημοτικών και τοπικών κοινοτήτων αφού έλαβε γνώση των προτάσεων της Διεύθυνσης Τεχνικών Υπηρεσιών, κ.λ.π. είδε τις διατάξεις των άρθρων 62, 63, 72 και 76 του N. 3852/10 (ΦΕΚ 87 Α/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» και μετά από διαλογική συζήτηση και ανταλλαγή απόψεων.\n1.Καταρτίζει και εισηγείται στο δημοτικό συμβούλιο το τεχνικό πρόγραμμα του Δήμου Δοξάτου έτους 2011, όπως παρακάτω:\nΕΡΓΑ 2011 ΑΠΟ ΣΑΤΑ\nΔΙΑΜΟΡΦΩΣΗ ΟΔΟΥ ΠΙΣΩ ΑΠΟ ΤΟ ΝΕΟ ΔΗΜΑΡΧΕΙΟ ΚΑΛΑΜΠΑΚΙΟΥ\nΠΡΟΜΗΘΕΙΑ ΔΙΑΧΩΡΙΣΤΙΚΩΝ ΚΑΙ ΝΤΟΥΛΑΠΟΧΩΡΙΣΜΑΤΩΝ ΝΕΟΥ ΔΗΜΑΡΧΕΙΟΥ ΚΑΛΑΜΠΑΚΙΟΥ\nΚΑΤΑΣΚΕΥΗ ΣΤΕΓΑΣΤΡΟΥ ΚΑΙ ΕΞΩΤΕΡΙΚΟΣ ΧΡΩΜΑΤΙΣΜΟΣ ΚΤΗΡΙΟΥ ΤΕΩΣ ΚΟΙΝΟΤΗΤΑΣ ΚΑΛΑΜΩΝΑ\nΑΣΦΑΛΤΟΣΤΡΩΣΕΙΣ ΟΔΩΝ ΚΑΛΑΜΠΑΚΙΟΥ\nΣΥΝΤΗΡΗΣΗ ΠΑΙΔΙΚΗΣ ΧΑΡΑΣ Τ.Δ. ΚΑΛΑΜΩΝΑ\nΔΙΑΜΟΡΦΩΣΕΙΣ ΠΕΖΟΔΡΟΜΙΩΝ ΚΑΛΑΜΠΑΚΙΟΥ\nΕΠΙΣΚΕΥΗ ΣΥΝΤΗΡΗΣΗ ΔΙΚΤΥΟΥ ΑΠΟΧΕΤΕΥΣΗΣ ΚΑΛΑΜΠΑΚΙΟΥ\nΣΥΝΤΗΡΗΣΗ ΠΑΙΔΙΚΩΝ ΧΑΡΩΝ ΣΤΟ ΚΑΛΑΜΠΑΚΙ\nΑΓΡΟΤΙΚΗ ΟΔΟΠΟΙΙΑ ΚΑΛΑΜΠΑΚΙΟΥ\nΕΡΓΑ ΟΔΟΠΟΙΙΑΣ Τ.Δ. ΦΤΕΛΙΑΣ\nΕΡΓΑ ΟΔΟΠΟΙΙΑΣ Τ.Δ. ΚΑΛΑΜΩΝΑ\nΚΑΤΑΣΚΕΥΗ ΔΙΚΤΥΟΥ ΑΠΟΧΕΤΕΥΣΗΣ ΟΜΒΡΙΩΝ ΥΔΑΤΩΝ Τ.Δ. ΝΕΡΟΦΡΑΚΤΗ\nΑΓΡΟΤΙΚΗ ΟΔΟΠΟΙΙΑ ΑΓΡΟΚΤΗΜΑΤΟΣ ΦΤΕΛΙΑΣ\nΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΔΗΜΑΡΧΕΙΟΥ ΚΑΛΑΜΠΑΚΙΟΥ\nΜΕΛΕΤΗ ΑΝΤΙΚΑΤΑΣΤΑΣΗΣ ΚΕΝΤΡΙΚΟΥ ΔΙΚΤΥΟΥ ΥΔΡΕΥΣΗΣ ΔΗΜΟΥ ΚΑΛΑΜΠΑΚΙΟΥ\nΚΑΤΑΣΚΕΥΗ ΦΡΕΑΤΙΩΝ ΥΔΡΟΣΥΛΛΟΓΗΣ Τ.Δ. ΑΓΙΟΥ ΑΘΑΝΑΣΙΟΥ\nΚΑΤΑΣΚΕΥΗ ΦΡΕΑΤΙΩΝ ΥΔΡΟΣΥΛΛΟΓΗΣ Τ.Δ. ΠΗΓΑΔΙΩΝ\nΕΠΕΚΤΑΣΗ ΔΙΚΤΥΟΥ ΑΡΔΕΥΣΗΣ Τ.Δ. ΑΓΟΡΑΣ\nΑΠΟΧΕΤΕΥΣΗ ΟΜΒΡΙΩΝ Τ.Δ. ΚΥΡΓΙΩΝ\nΣΥΝΔΕΣΗ ΜΕ ΥΔΑΤΟΠΥΡΓΟ ΤΩΝ ΠΑΡΚΩΝ ΚΑΙ ΚΟΙΝ. ΧΩΡΩΝ ΤΩΝ ΕΡΓΑΤΙΚΩΝ ΚΑΤΟΙΚΙΩΝ Τ.Δ. ΑΓΙΟΥ ΑΘΑΝΑΣΙΟΥ\nΚΑΤΑΣΚΕΥΗ ΠΟΤΙΣΤΡΩΝ ΣΤΟ Τ.Δ. ΚΥΡΓΙΩΝ\nΚΑΤΑΣΚΕΥΗ ΦΡΕΑΤΙΩΝ ΥΔΡΟΣΥΛΛΟΓΗΣ ΣΤΟ Τ.Δ. ΚΕΦΑΛΑΡΙΟΥ\nΤΟΠΟΓΡΑΦΙΚΗ ΜΕΛΕΤΗ ΕΞΩΤΕΡΙΚΩΝ ΔΙΚΤΥΩΝ ΥΔΡΕΥΣΗ Τ.Δ. ΔΟΞΑΤΟΥ ΚΑΙ Τ.Δ. ΑΓΙΟΥ ΑΘΑΝΑΣΙΟΥ\nΤΟΠΟΓΡΑΦΙΚΗ ΜΕΛΕΤΗ ΕΞΩΤΕΡΙΚΩΝ ΔΙΚΤΥΩΝ ΥΔΡΕΥΣΗ Τ.Δ. ΚΥΡΓΙΩΝ ΚΑΙ Τ.Δ. ΑΓΙΟΥ ΠΗΓΑΔΙΩΝ\nΜΕΛΕΤΗ ΑΠΟΧΕΤΕΥΣΗΣ ΟΜΒΡΙΩΝ ΚΑΤΩ ΚΕΦΑΛΑΡΙΟΥ\nΕΡΓΑ ΟΔΟΠΟΙΙΑΣ Τ.Δ. ΔΟΞΑΤΟΥ\nΚΑΤΑΣΚΕΥΗ ΥΠΟΔΟΜΩΝ ΣΤΗΝ ΟΔΟ Β. ΚΩΝΣΤΑΝΤΙΝΟΥ Τ.Δ. ΑΓΙΟΥ ΑΘΑΝΑΣΙΟΥ\nΕΡΓΑ ΥΠΟΔΟΜΗΣ ΣΤΗΝ ΠΕΡΙΟΧΗ ΕΠΕΚΤΑΣΗΣ ΤΟΥ ΣΧΕΔΙΟΥ Τ.Δ. ΔΟΞΑΤΟΥ Α' ΦΑΣΗ\nΑΜΜΟΧΑΛΙΚΟΣΤΩΣΕΙΣ ΑΓΡΟΤΙΚΩΝ ΟΔΩΝ Τ.Δ. ΔΟΞΑΤΟΥ\nΜΕΛΕΤΗ ΑΠΟΤΥΠΩΣΗΣ ΠΕΡΙΟΧΗΣ ΓΙΑ ΤΗΝ ΟΡΙΟΘΕΤΗΣΗ ΤΟΥ ΧΩΡΟΥ ΚΑΤΑΣΚΕΥΗΣ ΕΡΓΑΤΙΚΩΝ ΚΑΤΟΙΚΙΩΝ ΣΤΟ Τ.Δ. ΚΥΡΓΙΩΝ\nΜΕΛΕΤΗ ΠΡΑΞΗ Σ ΕΦΑΡΜΟΓΗΣ ΣΤΑ Ο.Τ. 109 110 ΚΑΙ 111 Τ.Δ. ΔΟΞΑΤΟΥ\nΤΟΠΟΓΡΑΦΙΚΗ ΑΠΟΤΥΠΩΣΗ ΠΕΡΙΟΧΗΣ ΖΩΟΔΟΧΟΥ ΠΗΓΗΣ Τ.Δ. ΚΥΡΓΙΩΝ\nΚΑΤΑΣΚΕΥΗ ΓΕΦΥΡΙΔΙΩΝ ΣΤΟ ΑΓΡΟΚΤΗΜΑ Τ.Δ. ΑΓΙΟΥ ΑΘΑΝΑΣΙΟΥ\nΕΡΓΑΣΙΕς ΣΥΝΤΗΡΗΣΗΣ ΠΑΡΚΩΝ ΚΑΙ ΧΩΡΩΝ ΠΡΑΣΙΝΟΥ ΔΗΜΟΥ ΔΟΞΑΤΟΥ\nΑΝΑΠΛΑΣΗ ΚΟΙΝΟΧΡΗΣΤΩΝ ΧΩΡΩΝ Τ.Δ. ΑΓΙΟΥ ΑΘΑΝΑΣΙΟΥ\nΕΠΕΚΤΑΣΗ ΑΥΤΟΜΑΤΟΥ ΠΟΤΙΣΜΑΤΟΣ ΣΕ ΧΩΡΟ ΠΡΑΣΙΝΟΥ ΣΤΟ Τ.Δ. ΑΓΙΟΥ ΑΘΑΝΑΣΙΟΥ\nΜΕΛΕΤΗ ΔΗΜΙΟΥΡΓΙΑΣ ΧΩΡΟΥ ΔΑΣΙΚΗΣ ΑΝΑΨΥΧΗΣ ΣΤΟ ΛΟΦΟ ΤΗΣ ΖΩΟΔΟΧΟΥ ΠΗΓΗΣ ΚΥΡΓΙΩΝ ΤΟΥ ΔΗΜΟΥ ΔΟΞΑΤΟΥ\nΜΕΛΕΤΗ ΑΝΑΔΕΙΞΗΣ ΚΑΙ ΑΞΙΟΠΟΙΗΣΗΣ ΤΗΣ ΕΥΡΥΤΕΡΗΣ ΠΕΡΙΟΧΗΣ ΤΩΝ ΠΗΓΩΝ ΚΕΦΑΛΑΡΙΟΥ (ΠΗΓΕΣ ΚΥΡΓΙΩΝ, ΚΕΦΑΛΑΡΙΟΥ, ΒΟΪΡΑΝΗΣ)\nΣΥΝΤΗΡΗΣΗ ΚΕΡΚΙΔΩΝ ΓΗΠΕΔΟΥ Τ.Δ. ΚΥΡΓΙΩΝ\nΕΠΙΣΚΕΥΕΣ - ΣΥΝΤΗΡΗΣΕΙΣ ΣΤΑ ΑΠΟΔΥΤΗΡΙΑ ΤΟΥ ΓΗΠΕΔΟΥ Τ.Δ. ΑΓΙΟΥ ΑΘΑΝΑΣΙΟΥ\nΣΥΝΤΗΡΗΣΗ ΣΤΕΓΑΣΤΡΩΝ ΣΤΑΣΕΩΝ ΛΕΩΦΟΡΕΙΩΝ\nΟΡΙΟΘΕΤΗΣΗ ΤΜΗΜΑΤΟΣ ΥΔΑΤΟΡΕΥΜΑΤΟΣ ΣΤΟ Τ.Δ. ΚΕΦΑΛΑΡΙΟΥ\nΣΥΝΤΑΞΗ ΦΑΚΕΛΛΟΥ ΕΡΓΟΥ ΤΗΣ ΜΕΛΕΤΗΣ ¨ΑΝΤΙΚΑΤΑΣΤΑΣΗ Ε.Ε.Λ. ΔΗΜΟΥ ΔΟΞΑΤΟΥ"\nΒΕΛΤΙΩΣΕΙΣ - ΕΠΙΣΚΕΥΕΣ - ΣΥΝΤΗΡΗΣΕΙΣ ΚΑΙ ΠΑΡΑΚΟΛΟΥΘΗΣΗ ΑΝΤΛΙΟΣΤΑΣΙΩΝ ΚΑΙ Η/Μ ΕΓΚΑΤΑΣΕΩΝ ΑΡΔΕΥΣΗΣ ΤΩΝ Δ.Κ. ΔΟΞΑΤΟΥ, ΑΓΙΟΥ ΑΘΑΝΑΣΙΟΥ, ΚΥΡΓΙΩΝ ΚΑΙ ΤΩΝ Τ.Κ. ΑΓΟΡΑΣ, ΠΗΓΑΔΙΩΝ ΤΟΥ ΔΗΜΟΥ ΔΟΞΑΤΟΥ\nΕΡΓΑΣΙΕΣ ΚΑΘΑΡΙΣΜΟΥ ΤΑΦΡΩΝ ΑΠΟΡΡΟΗΣ ΟΜΒΡΙΩΝ Δ.Κ. ΚΑΛΑΜΠΑΚΙΟΥ\nΕΡΓΑΣΙΕΣ ΣΥΝΤΗΡΗΣΗΣ ΚΟΙΝΟΧΡΗΣΤΩΝ ΧΩΡΩΝ Τ.Κ. ΑΓΙΑΣ ΠΑΡΑΣΚΕΥΗΣ, ΚΑΛΑΜΩΝΑ, ΝΕΡΟΦΡΑΚΤΗ, ΦΤΕΛΙΑΣ, ΚΕΦΑΛΑΡΙΟΥ\nΠΙΝΑΚΑΣ ΚΑΤΑΝΟΜΗΣ ΕΣΟΔΩΝ ΑΠΟ ΠΡΟΣΤΙΚΑ ΚΟΚ\nΕργασίες συντήρησης οποδομών οδών Δήμου Δοξάτου\nΈργα συντήρησης οδών Δ.Κ Καλαμπακίου\nΈργα συντήρησης οδών Δ.Κ Δοξάτου\nΈργα συντήρησης οδών Δ.Κ Αγ.Αθανασίου\nΈργα συντήρησης οδών Δ.Κ Κυργιων\nΈργα συντήρησης οδών Τ.Κ Αγοράς-Πηγαδίων\nΈργα συντήρησης οδών Τ.Κ Κεφαλαρίου\nΈργα συντήρησης οδών Τ.Κ Καλαμώνα\nΈργα συντήρησης οδών Τ.Κ Αγ.Παρασκευής\nΈργα συντήρησης οδών Τ.Κ Νεροφράκτη\nΈργα συντήρησης οδών Τ.Κ Φτελιάς\n2. Παραπέμπει στην επιτροπή διαβούλευσης το σχέδιο (προτάσεις) του τεχνικού προγράμματος έργων έτους 2011 για την κατά τις διατάξεις της παρ. 2 του άρθρου 76 του Ν. 3852/2010 γνωμοδότηση.\nΧατζηλαζάρου Αναστάσιος Αλβανόπουλος Δημήτριος Αντιδήμαρχος\nΔήμαρχος Δοξάτου Τίρλας Δημήτριος Αντιδήμαρχος\nΚΥΡΓΙΑ - Α.Ε.ΚΑΛΑΜΠΑΚΙΟΥ:1-4\nΕΝΟΠΛΗ ΛΗΣΤΕΙΑ ΣΤΟ ΚΑΤΑΣΤΗΜΑ ΕΛ.ΤΑ. ΚΑΛΑΜΠΑΚΙΟΥ!\nΕισήγηση Εκτελεστικής Επιτροπής στο Δ.Σ. για το τε...\nΣύλληψη δύο (2) ημεδαπών για κατοχή ναρκωτικών σε ...\nΣύλληψη ενός ατόμου για κατοχή κάνναβης σε βαθμό κ...\n-ΕΞΙΧΝΙΑΣΤΗΚΕ Η ΛΗΣΤΕΙΑ ΤΟΥ ΚΑΤΑΣΤΗΜΑΤΟΣ ΤΑΧΥΔΡ.ΤΑ...\nΧρήσιμες συμβουλές ασφαλείας κατά την περίοδο του ...\nΦιλικός ποδοσφαιρικός αγώνας για την οικονομική εν...\nΣε απεργία πείνας ο Χριστόδουλος Ξηρός... - Με αίτημα να σταματήσει η εις βάρος του εκδικητική, όπως τη χαρακτηρίζει, μεταχείριση ο Χριστόδουλος Ξηρός ανακοίνωσε ότι ξεκινά απεργία πείνας. Ο καταδικα...


Παπαθανάσης - λιανεμπόριο: Σημαντικά τα έσοδα από το άνοιγμα\nΑρχική Οικονομία Παπαθανάσης – λιανεμπόριο: Σημαντικά τα έσοδα από το άνοιγμα\nΣημειώθηκαν σημαντικά έσοδα στην αγορά, δήλωσε ο αν. υπ. Ανάπτυξης και Επενδύσεων, Νίκος Παπαθανάσης – Προτεραιότητα της κυβέρνησης τα σχολεία – Νέο πρόγραμμα για τις μικρομεσαίες επιχειρήσεις\nΣτο Mega μίλησε σήμερα ο αναπληρωτής υπουργός Ανάπτυξης και Επενδύσεων, Νίκος Παπαθανάσης, αναφορικά με το άνοιγμα του λιανεμπορίου και τις επιδοτήσεις δανείων για τις μικρομεσαίες επιχειρήσεις.\nΗ αγορά δούλεψε, πρέπει να συνεχίσουμε να τηρούμε τους κανόνες\nΟ υπουργός δήλωσε πως η πρώτη βδομάδα με ανοιχτά τα καταστήματα ήταν αρκετά καλή καθώς σημειώθηκαν σημαντικά έσοδα. Συγκεκριμένα ανέφερε πως «Η αγορά δούλεψε και επειδή θέλουμε να έχει διάρκεια πρέπει να τηρούμε τους κανόνες».\nΌσον αφορά τον χειμερινό τουρισμό, υποστήριξε πως η δημόσια υγεία είναι το αγαθό που θέλει η κυβέρνηση να υπηρετεί, κατά συνέπεια θα γίνουν οι προτάσεις στην επιτροπή των λοιμωξιολόγων και αυτοί θα αποφασίσουν. Προτεραιότητα της κυβέρνησης είναι να ανοίξουν τα σχολεία, τα οποία και θα επανεκκινήσουν την 1η Φεβρουαρίου και εφόσον τα επιδημιολογικά δεδομένα το επιτρέψουν θα ανοίξουν και καταστήματα ΟΠΑΠ, λαχειοπώλες κλπ, σύμφωνα με τον υπουργό. Μεταξύ άλλων, αναφέρθηκε στις αθλητικές δραστηριότητες και τις μετακινήσεις από νομό σε νομό, και υποστήριξε πως ένα τέτοιο βήμα άπτεται των αποφάσεων της επιτροπής.\nΝέο πρόγραμμα για τις μικρομεσαίες επιχειρήσεις\nΑναφορικά με τις μικρομεσαίες επιχειρήσεις είπε πως ετοιμάζεται πρόγραμμα με βάση το οποίο θα χορηγούνται δάνεια ύψους 30-50.000 ευρώ με εγγύηση του ελληνικού δημοσίου. Το ύψος της εγγύησης θα καθοριστεί στο 80% και το πρόγραμμα αναμένεται να ξεκινήσει τέλος του μήνα. Ενώ συμπλήρωσε πως θα υπάρχει και επιδότηση των ενήμερων δανείων, η οποία θα τρέξει τους μήνες Ιανουάριο, Φεβρουάριο και Μάρτιο.\nΠροηγούμενο άρθροΚικίλιας: «Μας ανησυχούν οι μεταλλάξεις του κορονοϊού»\nΕπόμενο άρθροΒρέφος 18 μηνών σκότωσε τον 5χρονο ξάδελφό του


Αρχική > Για τον Επισκέπτη ... > Παραλίες\nΟι λάτρεις της θάλασσας θα αισθανθούν ότι βρίσκονται σε έναν πραγματικό παράδεισο. Σε 25 χιλιόμετρα ακτογραμμής εκτείνονται παραλίες που ικανοποιούν όλα τα γούστα, αμμώδεις και βραχώδεις, πολύβουες και οργανωμένες. Μικροί και μεγάλοι μπορούν να απολαύσουν τις χαρές της θάλασσας από το Δέλτα του Έβρου μέχρι τη ζώνη της αρχαίας Μεσημβρίας.\nΟι προσχώσεις του μεγάλου ποταμού δημιουργούν ιδανικές συνθήκες για τους μικρούς μας φίλους, που μπορούν να κολυμπήσουν σε ρηχά νερά με ασφάλεια ακόμη και χωρίς γονική επίβλεψη. Η ακτή του ΕΟΤ, βραβευμένη με γαλάζια σημαία, είναι η πλησιέστερη στην πόλη. Από εκεί και πέρα τα Κόκκινα Βράχια με τους μικρούς γραφικούς ορμίσκους και το Δελφίνι με την απέραντη αμμουδιά είναι παραλίες ιδανικές για κοντινές αποδράσεις.\nΗ Μάκρη αποτελεί μια διαφορετική περίπτωση. Οι απέραντοι ελαιώνες φτάνουν μέχρι τη θάλασσα, τα νερά βαθαίνουν και οι πεντακάθαρες παραλίες συναγωνίζονται αυτές της Χαλκιδικής. Ψαροταβέρνες και ουζερί απαντούν σε κάθε γευστική πρόκληση και προσφέρουν μαγευτική θέα στη Σαμοθράκη, το νησί του Έβρου. Με καθαρή ατμόσφαιρα το νησί μοιάζει σαν να μπορείς να το αγγίξεις.\nΛίγο πιο πέρα η κοσμική Αγία Παρασκευή προσφέρεται για θαλάσσια σπορ, καφέ και ποτό κάθε ώρα της ημέρας και της νύχτας. Πηγαίνοντας προς Μεσημβρία πρέπει να σταματήσει κανείς στο Σκορπιό, μια απόμακρη, πεντακάθαρη παραλία, γνωστή σε λίγους και εκλεκτούς. Όλη η περιοχή είναι ιδανική για ψάρεμα και ψαροντούφεκο και αυτό οι ντόπιοι το εκμεταλλεύονται δεόντως.\nΠολύ κοντά βρίσκεται και η Αρχαία Μεσημβρία με την απίστευτη θάλασσα κάτω από τον αρχαιολογικό χώρο. Το μπάνιο απαγορεύεται: η μισή αρχαία πόλη βρίσκεται κάτω από τη θάλασσα, σαν ένα είδος υποθαλάσσιου αρχαιολογικού πάρκου.


Ασφαλώς όμως θα έπρεπε να αποτελούν τον εφιάλτη της κοινωνίας μας και ιδιαίτερα των λαϊκών στρωμάτων γιατί θα σήμαιναν στην πράξη την πλήρη κατάργηση και αυτής της έστω και ιδιαίτερα ελλειμματικής, Δημόσιας παιδείας που παρέχει σήμερα το κράτος. Και τουλάχιστον εμείς έχουμε μία μικρή-πικρή εμπειρία του τι σημαίνει αυτό από τα κουπόνια (βλέπε βιβλιάρια υγείας) για παράδειγμα στην οδοντιατρική περίθαλψη. Ευτυχώς λοιπόν που, προς το παρόν τουλάχιστον, οι απόψεις αυτές είναι πολιτικά ορφανές και όχι μόνον στην Ελλάδα αλλά σε ολόκληρη την Ευρώπη ελάχιστοι τείνουν ευήκοον ους.\nΌμως επειδή δεν πρέπει να υποτιμούμε τους γνωστούς κύκλους του οργανισμού, και κυρίως τα μέσα επηρεασμού κοινής γνώμης και Κυβερνήσεων που έχουν στην διάθεση τους, θα πρέπει να επαγρυπνούμε. Βομβαρδιζόμαστε λοιπόν το τελευταίο διάστημα από την προβολή αποσπασμάτων ερευνάς του ΟΟΣΑ σχετικής με την κατάσταση της εκπαίδευσης στην χώρα μας. Μέχρι πριν από λίγα χρόνια δεν θα περνούσε ποτέ από το μυαλό μου να αμφισβητήσω την αξιοπιστία ενός διεθνούς οργανισμού με την ιστορία και το κύρος του ΟΟΣΑ. Όμως ο βομβαρδισμός της κοινής γνώμης με στοιχεία των οποίων η ορθότητα είναι εξόφθαλμα εσφαλμένη μου δημιούργησε βάσιμα ερωτήματα ως αναφορά τις ενδεχόμενες σκοπιμότητες που υπηρετούν, όχι τόσο ο ίδιος ο οργανισμός όσο κάποιοι κύκλοι του και οι τοπικοί ανταποκριτές τους.\nΚατ’ αρχήν προκαλεί ιδιαίτερη εντύπωση ότι ουδέποτε κάποιος εκπρόσωπος του εν λόγω οργανισμού δεν επεχείρησε να έλθει σε επαφή με τις εκπαιδευτικές ομοσπονδίες, προκείμενου να καταγράψει και τις απόψεις των οργανωμένων εκπαιδευτικών, ούτως ώστε τα τελικά συμπεράσματα της όποιας ερευνάς του να είναι πιο τεκμηριωμένα και ως εκ τούτου πιο αντικειμενικά. Γίνεται συχνά στα ΜΜΕ αναφορά σε κάποια πορίσματα της έρευνας τα οποία βασίζονται στις «απαντήσεις» 150 διευθυντών (καθηγητών στην ουσία με δεδομένο ότι η διευθυντική θέση δεν είναι βαθμός αλλά προσωρινή 4ετής ανάθεση η οποία ασκείται παράλληλα με διδακτικό έργο) οι οποίοι μετείχαν στο πρόγραμμα «ΠΙΖΑ» και εμφανίζονται να ενοχοποιούν τους εκπαιδευτικούς, (δηλαδή να αυτομαστιγόνονται), για ένα μεγάλο μέρος των εκπαιδευτικών προβλημάτων. Πως επελέγησαν αυτοί οι διευθυντές, από ποίον και με ποια σκοπιμότητα; Πως διαμορφώθηκε το σχετικό ερωτηματολόγιο της «έρευνας», από ποίους και με ποια σκοπιμότητα; Γιατί, γνωρίζουμε πια πολύ καλά ότι, τα «συμπεράσματα μιας έρευνας μπορεί να προκαθοριστούν από ένα κατάλληλα διαμορφωμένο ερωτηματολόγιο, ιδιαίτερα όταν αυτό απευθύνεται σε ένα επίσης κατάλληλα επιλεγμένο σύνολο ερωτώμενων.\nΣε κάθε περίπτωση και παρά την αδυναμία που αποτελεί το ότι δεν έχουμε στα χέρια μας την έρευνα, αλλά όποια σχετικά στοιχεία φτάνουν σε μας είναι μέσα από τον συχνά παραμορφωτικό δίαυλο των ΜΜΕ, θα αναφερθώ σε κάποιες περιπτώσεις εξόφθαλμων ανακριβειών.\nΔημοσιεύθηκε κατ’ επανάληψη στις εφημερίδες ως μέσος μισθός των καθηγητών με 15 χρόνια υπηρεσίας (σύμφωνα πάντα με τις ως άνω έρευνες) το ποσό των 24000 ευρώ. Με βάση αυτό το στοιχείο μάλιστα βρήκε ευκαιρία γνωστός για τις ακραιφνώς νεοφιλελεύθερες απόψεις του καθηγητής του Οικονομικού Πανεπιστημίου Αθηνών (Γ. Μπήτρος ΕΛΕΥΘΕΡΟΤΥΠΙΑ 1-11-2002) να «διαπιστώσει» ότι: «η παραγωγικότητα των Ελλήνων καθηγητών-δασκάλων είναι μικρότερη σε σχέση με αυτή των συναδέλφων τους των άλλων χωρών του ΟΟΣΑ….)!!! Γνωρίζοντας καλά και από πρώτο χέρι ότι το στοιχείο ήταν εξόφθαλμα ανακριβές κατέφυγα στο εκκαθαριστικό της εφορίας για επιβεβαίωση και διαπίστωσα ότι ένας καθηγητής με 21 χρόνια υπηρεσίας όπως εγώ έχει συνολικό ετήσιο εισόδημα της τάξεως των 15000 ευρώ. Αλλά ακόμα και ένας καθηγητής με 35 χρόνια υπηρεσίας δεν ξεπερνά τις 18.500 ευρώ ετησίως.\nΈνα άλλο σημείο στο οποίο τα στοιχεία της έρευνας είναι ανακριβή και αντικρουόμενα είναι οι ώρες διδασκαλίας. Αναφέρεται συγκεκριμένα (ΒΗΜΑ 2-1-2003) ότι οι ώρες διδασκαλίας στο Γυμνάσιο και το Λύκειο είναι 629. Με δεδομένο ότι για παράδειγμα οι ώρες διδασκαλίας στην B’ Λυκείου είναι 33 εβδομαδιαίως ο ΟΟΣΑ ισχυρίζεται ότι οι ημέρες μαθημάτων στην Ελλάδα είναι 95!!! Ο αριθμός αυτός είναι προφανέστατα εξωπραγματικός. Επί πλέον στο ίδιο δημοσίευμα αναφέρεται ότι οι ώρες διδασκαλίας των ξένων γλωσσών στα δημόσια σχολεία είναι 160! ετησίως δηλαδή ξεπερνούν το ¼ (160 στις 629) του ωρολογίου προγράμματος των μαθημάτων. Δηλαδή 7-8 ώρες την εβδομάδα διατίθενται, (σύμφωνα πάντα με τα στοιχεία της έρευνας), για την διδασκαλία των ξένων γλωσσών. Η πραγματικότητα είναι ότι, πάλι στην Β’ Λυκείου, οι υποχρεωτικές ώρες διδασκαλίας ξένων γλωσσών είναι 2 εβδομαδιαίως από τις 33 συνολικά. Οπότε σύμφώνα με το συνολικό χρόνο που δίνει ο ΟΟΣΑ (629 ώρες ή 95 ημέρες ή 19 εβδομάδες) οι ώρες διδασκαλίας ξένων γλωσσών είναι 38 και όχι 160 που αναφέρεται στην έρευνα. Αλλά και με την πραγματική διάρκεια των μαθημάτων οι ώρες διδασκαλίας είναι περίπου 50 και σε καμία περίπτωση βεβαίως δεν προσεγγίζουν τις 160.\nΕν κατακλείδι ασφαλώς ο ΟΟΣΑ είναι ένας πολύ σοβαρός οργανισμός αλλά εάν θέλει να διατηρήσει την σοβαρότητα και την αξιοπιστία του θα πρέπει να προσέξει περισσότερο τους διάφορους «κύκλους των ειδημόνων» του καθώς και τους «ανταποκριτές» του στην Ελλάδα και να ελέγχει με μεγαλύτερη υπευθυνότητα την ακρίβεια των στοιχείων που του παρουσιάζουν. Ίσως δε θα ήταν χρήσιμο και τα ΜΜΕ να μην αποδέχονται χωρίς διασταύρωση τα στοιχεία «ερευνών», ακόμα και όταν πρόκειται για οργανισμούς αναμφισβήτητου κύρους όπως ο προαναφερθείς. Γιατί θυμάμαι από τα φοιτητικά μου χρόνια έναν καθηγητή που έλεγε ότι υπάρχουν τριών μεγεθών ψέματα, τα μικρά, τα μεγάλα, και οι στατιστικές (έρευνες).\nLast Updated on Tuesday, 09 October 2012 08:47


Γιώργος Κόκκινος: Pretty woman\nΦιλοι μου, δεν εκρυψα ποτε οτι τρεφω μια ιδιαιτερη αγαπη στο κοκκινο χρωμα και στα …. λιμανια (οπου λιμανι και καημος, καλη ωρα).\nΓι’ αυτο το λογο, ποδοσφαιρικα υποστηριζω τρεις ομαδες που διαθετουν ως επι το πλειστον στην εμφανιση τους το κοκκινο χρωμα ενω παραλληλα εχουν ως εδρα τους καποιο λιμανι. Αυτες οι ομαδες, ονομα και μη χωριο, ειναι ο Ολυμπιακος , η Μπαρτσελονα και η Λιβερπουλ. Δυστυχως ομως φετος και οι τρεις δεν τα πανε και πολυ καλα. Συμπτωση; Ισως. Η ουσια ομως δεν αλλαζει. Παμε παρακατω.\nΣημερα η κυριως ομαδα μου ο Ολυμπιακος (οπως λεμε κυριως πιατο) την εφαγε απο πισω. Και την εφαγε πολυ ασχημα. Μπορει να πει κανεις «ελα μωρε, παιχνιδι ειναι..». Σωστα, παιχνιδι ειναι, αλλα σε ενα παιχνιδι παιζεις για να κερδισεις και εμεις σημερα χασαμε πανηγυρικα. Χασαμε δικαια απο μια πολυ καλυτερη μας ΑΕΚ. Αυτο που με ενοχλησε (δεν με στενοχωρησε, αλιμονο αν στενοχωριομουν απο κατι τετοια) ειναι οτι χασαμε με κατεβασμενα τα χερια, κατι που ο Ολυμπιακος δεν μας εχει συνηθίσει. Γιατι ο Ολυμπιακος ειναι από λιμανι και τα λιμανια – συνηθως - βγαζουν αλανια που το παλευουν αγρια, μεχρι τελους (σνιφ!!!). Το τι φταιει και δεν φταιει λιγο με νοιαζει. Ελπιζω να μην επαναληφθει . Όχι να μη ξαναχασουμε (δεν ειναι δυνατο να κερδιζεις συνεχως, εξ αλλου με τα 13 πρωταθληματα στα τελευταια 14 χρονια ρουτινιασαμε μεχρι αηδιας) αλλα να χανουμε δινοντας και την τελευταια ικμαδα των δυναμεων μας. Να πεφτουμε παλικαρισια και οχι σαν κουνιστοι κωλοι φορτωμενοι με πουπουλα.\nΚλεινοντας, θα ηθελα να δωσω συγχαρητηρια στην ΑΕΚ για την καθαρη νικη που πετυχε εις βαρος μας. Αν μερικοι τολμησουν και μιλησουν για αδικιες και τετοια τους πληροφορω οτι ενα ποδοσφαιρικο παιχνιδι ειναι μια μορφη πολεμου, τουτεστιν στον πολεμο και στο σεξ δεν υπαρχουν κανονες και ολα επιτρεπονται. Επισης, συγχαρητηρια στην καλη και ανεκτιμητη φιλη μου Αλεκα (γνωστη χανουμα). Λιγο πριν σκουπισω τα δακρυα μου με μαντιλι διαστασεων 20εκ.x20εκ. (σχεδον πετσετα) και αποσυρθω στα ιδιαιτερα μου για τον απαραιτητο θρηνο που απαιτουν αυτες οι απονες σαδομαζοχιστικες ωρες , αναστεναζοντας ψιθυρίζω στα κλεφτα οτι η μονη παρηγορια μου ειναι οτι την πατησαμε απο μια PRETTY WOMAN ( και μαλιστα χανουμισσα)\nΤης αφιερωνω το παρακατω γλυκύτατο τραγουδι .\nΣημ 1.: Εννοειται οτι αν χαναμε απο το βαζελο δεν θα τα εγραφα ολα αυτα… μην παρεξηγιομαστε..!!\nΣημ 2.: Το μαγαζι για ευνοητους λογους θα τηρησει τριημερο πενθος. Απεναντιας η σημαια του δεν θα κυματιζει μεσιστια λογω υπερβολικης ευαισθησιας του ιστου σε καθε φυσεως χαδι.\nΠαμε λοιπον....Oh pretty woman...\nΛεβέντης, Γιώργη. Γνήσιος λιμανιώτης δέχτηκες με τον πιο αξιοπρεπή τρόπο τη σημερινή ήττα. Γι αυτό σε εκτιμώ. Ξέρεις και να χάνεις –τις ελάχιστες ομολογουμένως φορές. Από την άλλη μεριά με συγκίνησες με τα συχαρίκια και το τραγουδάκι που αφιέρωσες στην κουκλάρα μας.\nΑχ Γιώργη νάξερες πόσα μαντίλια έχω χαλάσει τον τελευταίο καιρό. Φαντάσου ότι σήμερα με το που φάγαμε το γκολ προφασιζόμενη την κούραση από την λαίλπα της εφημερίας κουκουλώθηκα με το πάπλωμα και τα …μαντίλια. Σκεφτόμουν ακόμη και τον υποβιβασμό. Και κείνη τη στιγμή που οι λυγμοί με έπνιγαν και προσευχόμουν στο θείο Σωκράτη (γνωστός ο σεβασμός μου στο πρόσωπό του) ο Κώστας μου ούρλιαξε! Αυτό ήταν… ήρθαν τα πάνω κάτω. Τι χαρά κι αποψινή. Τι χαρά!! Χούλιγκαν έγινα!!\nΥ.Γ. Μιλάμε ότι γέλασα πολύ για τα περί βάζελου. Φυσικά και εννοείται κάτι τέτοιο. Οι άνθρωποι του λιμανιού μόνο σε θηλυκά μπορούν να μιλήσουν έτσι (άλλο ένα πλεονέκτημα της ΑΕΚ: το γένος της:)\n7 Ιαν 2010, 12:50:00 π.μ.\nΛοιπόν συμφωνούμε κατά τα 2/3.\nΝαι στη Μπάρτσα , ναι στη Λίβερπουλ!\nΌσο για το Θρύλο, είναι η πρώτη ομάδα που είδα από κοντά, σε παιδική ηλικία, στο Καραϊσκάκη, με το Σιδέρη, τον Μποτίνο, τον Παπάζογλου, τον Γιούτσο και όλους εκείνους τους παιχταράδες.\nΣε ένα Καραϊσκάκη, που πραγματικά θύμιζε λιμάνι (και μάλιστα αγωνίας), με ένα κόσμο βγαλμένο από το "Ποτέ την Κυριακή".\nΛυπάμαι για τη μετάλλαξη του Θρύλου, από λαϊκή ομάδα σε σύμβολο μιας μονοκρατορίας.\nΕπειδή όμως οι παλιές αγάπες είναι και οι μόνες που παραμένουν (είτε -όντως-ως αυθεντικές, είτε ως εξωραϊσμένες φαντασιώσεις), γι' αυτό και σέβομαι τον πόνο που προσφέρει η κάθε απιστία, η κάθε απογοήτευση που μας προσφέρουν.\nΕμείς στην ΑΕΚ, αν είχαμε έδρα μας κάποιο λιμάνι, θα είχαμε ανεβάσει τη στάθμη της θάλασσας, με το κλάμα 14 πέτρινων χρόνων.\nΕ, μια ανάπαυλα κι ένα δικαίωμα στη χαρά το δικαιούμαστε και χάρις σε σας το απολαύσαμε.\nΝάστε καλά για τη βοήθεια.\n7 Ιαν 2010, 1:24:00 π.μ.\nΑν χάνατε από μας, δεν θα τα έγραφες αυτά;;; Ε, σίγουρη ήμουν. Και συμφωνεί και η Αλέκα;;; Μπράβο Αλέκα. Έτσι είπαμε; Με απογοήτευσες να το ξέρεις. Άλλα όνειρα είχα εγώ για σένα, αλλά τελικά όλοι οπαδοί είστε :)))\nΘα κάνω τρεις μέρες κι εγώ τότε να περάσω κι απ' τους δυό σας, για να μάθετε!!! Χα χα χα.\nΠεραστικά σας. Συμβαίνουν αυτά. Ξέρουμε εμείς από χασούρα. ;) Αλλά φέτος, ε ρε τι έχετε να πάθετε.. :)\n7 Ιαν 2010, 2:34:00 μ.μ.\nΚυρά μας είναι ζήτημα γένους δεν το είπαμε;)Χλωμό το κόβω ο Κάππα να βάλει τραγούδι για.. σερνικό χαχαχα... όσο για το τι έχει να πάθει το πρωτάθλημα... ε, το παραδέχομαι... βγάζει μάτι... οικολογικόν.... από τώρα:):)\n7 Ιαν 2010, 3:53:00 μ.μ.\nΑλεκα ειπες τη λεξη λεβεντη και μου θυμισες την ταβερνα του λεβεντη στο αγιο κωνσταντινο. Εξαιρετικα κοψιδια ειχε ο ανθρωπος. Αν ερθω Αθηνα σε προσκαλω να σου κανω το τραπεζι εκει αλλα με μια προυποθεση : δεν θα μου κανεις κανενα καζο για τη χθεσινη ηττα του θρυλου. Ξερεις οτι ειμαι πολυστροφο μηχανακι - κοινως νευρικος – και τα περνω στο πιτς φυτιλι στο κρανιο.\nΠαντως απο μια πλευρα χαρηκα που ενοιωσες ομορφα με τη νικη της ΑΕΚ. Απολαυσε το τωρα γιατι θα μας ξανακερδισετε παλι σε 15 χρονια . Δεν ειναι καθε μερα πασχα.\nΑντε καλο βραδυ και πολλα φιλια ...\n7 Ιαν 2010, 7:09:00 μ.μ.\nFegia οι εποχες αλλαζουν και μαζι τους αλλαζουν και οι συνθηκες. Δεν νομιζω οτι μονο ο θρυλος εχασε τα λαικα του ερισματα. Μην ξεχνας οτι τωρα πια ολες οι ομαδες ειναι ανωνυμες εταιρειες που ψαχνουν συνεχως καινουργιους πελατες για να αυξησουν τα κερδη τους. Κι εγω πελατης δεν ειμαι κανενος. Τωρα αν υποστηριζω τον Ολυμπιακο δεν το κανω με κανενα φανατισμο γιατι εχω την αποψη οτι οι οποιαδηποτε μορφης φανατικοι – οπαδοι ποδοσφαρικων ομαδων, θρησκοληπτοι, κομματοσκυλα κ.α – ειναι εκμεταλευσιμο ειδος. Ουτε και σε αυτη την κατηγορια ανηκω.\nΠαλια πηγαινα συχνα πυκνα σε γηπεδα . Αλλα υστερα απο το γεγονος που συνεβη στη Λαρισα με τη φωτοβολιδα το ' κοψα μαχαιρι (το τσιγαρο πως θα κοψω !). Το πολυ να δω κανα παιχνιδι στην τηλεοραση.\nΚοιτα η ΑΕΚ πιστευω οτι θα βρει το δρομο της και θα βγει απο το σημερινο λουκι που την εχουν πεταξει μερικοι αεριτζηδες. Ειναι αναμφισβητητα μεγαλη ομαδα και θα τα καταφερει. Και για να ειμαι ειλικρινης τη θεωρω τη δευτερη πιο τιμια ομαδα μετα τον Ολυμπιακο στο ελληνικο ποδοσφαρικο χαρτη.\nΝασαι καλα και καλη υπομονη μεχρι να ξεκαθαρισει η κατασταση στην ομαδα σου\n7 Ιαν 2010, 7:22:00 μ.μ.\nMadame de la Luna δεν πρεπει να ξεχνας κατι πολυ βασικο , οτι εμεις ειμαστε οι “αιωνιοι”. Πως θα κρατησω τα προσχηματα λοιπον αν κατσω και γραψω αυτα που εγραψα για την ΑΕΚ; Θα κλυδωνιστει ολοκληρο το ποδοσφαιρικο στερεωμα της χωρας. Εσεις και 'μεις λοιπον πρεπει να βρισκομαστε συνεχως στα χαρακωματα για να μη διασαλευτει η καθεστηκυια ποδοσφαιρικη πραγματικοτητα. Φανταζεσαι ελληνικο ποδοσφαιρο με ανακωχη γαυρων με βαζελους ;\nΠαρηγορια: Το φετινο πρωταθλημα ειναι δικο σας, να ‘σαι σιγουρη γι’ αυτο. Τα σημαδια των καιρων αυτο δειχνουν.\n7 Ιαν 2010, 7:37:00 μ.μ.


Πασχαλίδης Δ Πασχάλης\nΟ μεγάλος δάσκαλος της Πάφου\nΕκπαιδευτικός και συγγραφέας. Γεννήθηκε το 1884 στο Χουδί της Βιθυνίας στη Μικρά Ασία, ελληνικό χωριό κοντά στην αρχαία πόλη Νικομήδεια. Πέθανε στις 27 Ιανουαρίου 1943.\nΛόγω της επίδοσής του στα γράμματα ο «Μικρασιατικός Σύλλογος» του πρόσφερε, το 1898, υποτροφία για να σπουδάσει στη Ριζάρειο Εκκλησιαστική Σχολή των Αθηνών. Από τη Σχολή αυτή αποφοίτησε με άριστα και με ειδικό βραβείο το 1903, όταν διευθυντής της ήταν ο μητροπολίτης Πενταπόλεως Νεκτάριος Κεφάλας, ο μετέπειτα πανελλήνιος άγιος Νεκτάριος της Αίγινας. Επιστρέφοντας στη Μικρά Ασία διηύθυνε τα ελληνικά σχολεία του Χουδίου και του Ικονίου. Στο Χουδί εργάστηκε συστηματικά και με ζήλο για να εκμάθουν και να χρησιμοποιούν την ελληνική γλώσσα οι αρμενόφωνοι και τουρκόφωνοι Έλληνες της περιοχής. Στο Χουδί ίδρυσε και «Αναγνωστήριον» και «Φιλεκπαιδευτικήν Αδελφότητα».\nΤο 1911 πήγε ξανά στην Αθήνα για να σπουδάσει στη Φιλοσοφική Σχολή του Πανεπιστημίου. Κατά τη διάρκεια των σπουδών του (1911-1915) διακρίθηκε ιδιαίτερα και προοριζόταν για περαιτέρω σπουδές στη Γερμανία, όμως ο Πρώτος Παγκόσμιος πόλεμος ματαίωσε τα σχέδιά του αυτά. Με το πέρας των σπουδών του το ίδιο το Πανεπιστήμιο Αθηνών, ανταποκρινόμενο σε σχετική παράκληση της Εφορείας των Ελληνικών Σχολείων Πάφου, τον έστειλε στην Κύπρο ως διευθυντή του ελληνικού ημιγυμνασίου της πόλης. Λόγω των διωγμών που είχαν αρχίσει ήδη εναντίον του ελληνικού στοιχείου στη Μικρά Ασία δεν μπορούσε να επιστρέψει στην πατρίδα του.\nΈτσι παρέμεινε στην Πάφο, όπου νυμφεύθηκε και διηύθυνε για 28 χρόνια πρώτα το ημιγυμνάσιο Πάφου (1915-1924) και έπειτα το πλήρες Γυμνάσιον (1924-1943). Τη μακρά γυμνασιαρχία του διέκοψε ο θάνατός του το 1943.\nΩς γυμνασιάρχης ανέπτυξε σημαντική εκπαιδευτική και εθνική δράση και συντέλεσε, με την επιμονή και την αφοσίωσή του, στη συντήρηση της ελληνικής παιδείας της Πάφου, ιδιαίτερα μέσα στις οικονομικές δυσκολίες και τις πολιτικές αντιξοότητες που ακολούθησαν την εξέγερση των Οκτωβριανών το 1931.\nΤο Γυμνάσιο αναγνωρίστηκε ως πλήρες εξατάξιο Γυμνάσιο, ισότιμο με τα Γυμνάσια της Ελλάδας, με Προεδρικό Διάταγμα της Ελληνικής Κυβέρνησης, με ημερομηνία 25 Νοεμβρίου 1924. Τη σχολική χρονιά 1924-1925, με την προσθήκη της έκτης τάξης, συμπληρώθηκε το πλήρες εξατάξιο Γυμνάσιο της Πάφου. Με τις προσπάθειες όλων των φορέων, σχολικής επιτροπείας, Γυμνασιάρχη Πασχάλη Πασχαλίδη, καθηγητικού συλλόγου και κοινωνικού συνόλου, ο αριθμός των μαθητών αυξήθηκε σημαντικά. Από 43 μαθητές και μαθήτριες το 1905, αυξήθηκαν στους 195 το 1929-30. Σημαντική υπήρξε επίσης η αύξηση των μαθητών που προέρχονταν από την ύπαιθρο.\nΑπό 16 που ήταν το 1905 αυξήθηκαν στους 79 τη σχολική χρονιά 1928-1929. Το ίδιο συνέβη και με τις μαθήτριες. Ενώ το 1912 δύο μόνο μαθήτριες φοιτούσαν στο σχολείο, το 1928-1929 ο αριθμός τους αυξήθηκε στις 27. Ο τότε Γυμνασιάρχης Πασχάλης Πασχαλίδης θα υπερηφανευτεί ότι από την ίδρυσή του ως τη σχολική χρονιά 1934- 35, το Ελληνικό Γυμνάσιο Πάφου έδωσε στην κοινωνία 43 επιστήμονες, 82 δασκάλους, 49 ιατρούς, 33 δικηγόρους, 11 φιλολόγους, 12 μαθηματικούς, 6 γεωπόνους, 11 φαρμακοποιούς, 7 φυσικούς. Στη σχολική χρονιά 1943-44, στο Γυμνάσιο φοιτούσαν 325 μαθητές από τους οποίους οι 62 ήταν μαθήτριες, ενώ την επόμενη σχολική χρονιά το σύνολο του μαθητικού πληθυσμού ήταν 401. Ο αριθμός των μαθητών αυξήθηκε το 1946-47: σύνολο 489, από τους οποίους 96 μαθήτριες. Επίσης, το 1953-54 φοιτούσαν 575 μαθητές και μαθήτριες.\nΩς παιδαγωγός στήριξε το έργο του στις εθνικές και χριστιανικές αρχές και σε νεωτεριστικές για την εποχή τους παιδαγωγικές απόψεις, ασκώντας για χρόνια ευρύτατη επίδραση στην πνευματική, κοινωνική και την άλλη ζωή της πόλης και της επαρχίας Πάφου.\nΟ Πασχαλίδης είχε προοδευτικές απόψεις για τη λειτουργία και τον ρόλο του κλασσικού γυμνασίου και των φιλολογικών μαθημάτων. Παράλληλα υποστήριξε και προώθησε την εποπτική διδασκαλία των μαθημάτων με τον καταρτισμό συλλογών και τον εξοπλισμό εργαστηρίων, ενίσχυσε και υπηρέτησε προσωπικά τον θεσμό του προσκοπισμού, ίδρυσε σχολική βιβλιοθήκη και εισήγαγε τη διδασκαλία της βυζαντινής μουσικής στο Γυμνάσιο Πάφου. Από τη δεκαετία του 1930 επεδίωξε τη δημιουργία μαθητικού κέντρου, ενώ παλαιότερα (1926) εισηγήθηκε την προσθήκη στο σχολείο τμήματος θετικών επιστημών καθώς και προγράμματος γεωργικών και γεωπονικών μαθημάτων στις τρεις πρώτες τάξεις για την ανάπτυξη της γεωργικής υπαίθρου της Πάφου.\nΠαράλληλα προς τις εθνικές και εκπαιδευτικές του δραστηριότητες, ο Πασχαλίδης επιδόθηκε και στα γράμματα μέσα στις περιορισμένες δυνατότητες που του παρείχε η μικρή και απομονωμένη τότε πόλη της Πάφου. Προϊόντα της συγγραφικής του δραστηριότητας στην Πάφο είναι η μελέτη του για την ιστορία του Μοναστηριού της Χρυσορρογιάτισσας με τον τίτλο Ἱστορική περί τῆς Μονῆς εἰσαγωγή, η εκτενής διάλεξή του (1936) για τον άγιο Νεόφυτο τον Έγκλειστο στη σειρά διαλέξεων του Συλλόγου «Κινύρας» Πάφου, που αποτελεί την πρώτη συστηματική παρουσίαση του μοναστικού και συγγραφικού έργου του Κυπρίου αγίου και συγγραφέα, μελετήματα για τα βυζαντινά μνημεία της Αχέλειας και των Κουκλιών Πάφου και άρθρα στο περιοδικό «Φιλολογική Πάφος» που εξέδιδε ο Λοΐζος Φιλίππου.\nΠαράλληλα το ενδιαφέρον του στράφηκε και προς τη συλλογή και διάσωση λαογραφικού υλικού από την Πάφο. Για τον σκοπό αυτό επιστράτευσε μαθητές του, οι οποίοι με βάση οδηγίες του κατέγραψαν λαογραφικά στοιχεία από διάφορα χωριά της επαρχίας Πάφου. Στο λαογραφικό αυτό υλικό, το περισσότερο ανέκδοτο, περιλαμβάνονται κυπριακά παραμύθια, αινίγματα, τοπωνύμια, θρησκευτικά ποιήματα, δημοτικά τραγούδια και λαϊκά παιγνίδια. Τα τελευταία δημοσίευσε στο περιοδικό «Λαογραφική Κύπρος» (1983) η κόρη του Μάγδα Πασχαλίδου-Κιτρομηλίδου. Πρόκειται για μια συλλογή 204 περιγραφών 105 λαϊκών κυπριακών παιγνιδιών από την πόλη και πολλά χωριά της Πάφου, που καταρτίσθηκε στα χρόνια 1915-1929. Σημαντικό έργο του είναι και το χρονικό με τον τίτλο Τό ἐπαναστατικόν κίνημα τοῦ Ὀκτωβρίου 1931 ἐν Πάφῳ. Σ’ αυτό ο Πασχαλίδης καλύπτει εξαντλητικά και με αξιοπιστία, λόγω της θέσης του και της ανάμειξής του στα γεγονότα, όλα όσα συνέβησαν κατά τη διάρκεια των Οκτωβριανών στην πόλη και επαρχία Πάφου. Το κείμενο του χρονικού δημοσιεύθηκε στον 35ο τόμο (1971) των «Κυπριακών Σπουδών» από τον εγγονό του Πασχάλη Κιτρομηλίδη.\nΑνδρέα Φυλακτού: Η εκπαίδευση στην Πάφο στα χρόνια της Αγγλοκρατίας. Μέση εκπαίδευση


Η Επιτροπή Δημόσιου Προσυνεδριακού Διαλόγου για το 21ο Συνέδριο του ΚΚΕ ανακοινώνει ότι θα παραλαμβάνει κείμενα μέχρι την Τετάρτη 28 Απρίλη 2021, δίνοντας παράταση στη σχετική προθεσμία που είχε αρχικά ανακοινώσει.\n«Στων καιρών το πείσμα θα σταθούμε ορθοί... »\nΤο ΠΡΩΤΟ ΚΕΙΜΕΝΟ ΤΩΝ ΘΕΣΕΩΝ ΤΗΣ ΚΕΝΤΡΙΚΗΣ ΕΠΙΤΡΟΠΗΣ ΤΟΥ ΚΟΜΜΑΤΟΣ ΓΙΑ ΤΟ 21ο ΣΥΝΕΔΡΙΟ είναι στέρεα βάση για τη δύσκολη συνέχεια που έχουμε μπροστά μας. Η συμφωνία με τις Θέσεις θα είναι κενό γράμμα αν δεν συνδυαστεί με την ανάληψη της ευθύνης του καθένα (φυσικά διαφέρει από επίπεδο σε επίπεδο) από εμάς για να πάμε μπροστά, πετώντας στη θάλασσα ό,τι μας βαραίνει και εμποδίζει την πορεία μας.\nΗ βαθιά συνειδητοποίηση των συνθηκών που δρα το Κόμμα σήμερα (Θ2,3) καθώς και ότι περνάμε σε νέα πιο δύσκολη φάση (Θ4), είναι μονόδρομος - για να μπορέσουμε σε στενή σύνδεση με τον περίγυρο του Κόμματος να αντέξει το Κόμμα συνολικά στην πολιτική - ιδεολογική πίεση που θα ασκεί ο ταξικός αντίπαλος με όλα τα αστικά κόμματα, τις δυνάμεις τους στο εργατικό συνδικαλιστικό κίνημα και τη σταθερή συνδρομή του οπορτουνισμού που δεν χωράει καμία υποτίμηση.\nΗ κριτική - αυτοκριτική εξέταση του συνόλου της δράσης από την ΚΕ, ο εντοπισμός θετικών - αδύναμων πλευρών σε όλη την κλίμακα του Κόμματος θέτει όλους εμάς μπροστά στην ευθύνη μας να δούμε πού πονάμε, γιατί και το κυριότερο μπροστά στην απόφαση να κάνουμε ό,τι χρειάζεται να υπερβούμε τον εαυτό μας, να ανεβάσουμε συνολικά το Κόμμα στο ύψος των απαιτήσεων της ταξικής πάλης, που μπορεί να εμφανίσει ενδεχόμενα πρωτόγνωρες δυσκολίες στις οποίες καλούμαστε να σταθούμε ορθοί.\nΤο Κόμμα ανταποκρίθηκε στις σύνθετες συνθήκες από το 20ό Συνέδριο (Θ5-8), αυτό είναι γεγονός για όλο το Κόμμα. Αξίζει όμως να εξετάσουμε σε τι έκταση και σε ποιο βαθμό η πλούσια αυτή δράση έχει γίνει κτήμα του κομματικού μας περίγυρου, δηλαδή τι έχουμε κάνει εμείς γι' αυτό.\nΣωστά επισημαίνει η ΚΕ για «Το κεντρικό ζήτημα» (Θ9) πως «απαιτεί ανώτερη ποιοτικά καθοδηγητική δουλειά, ιδεολογική - πολιτική μορφωτική αναβάθμιση της δουλειάς όλου του Κόμματος από την ΚΕ μέχρι τις ΚΟΒ, από το ΚΣ της ΚΝΕ μέχρι τις ΟΒ». Χωρίς καμία υποτίμηση των βημάτων που έχουμε κάνει σε όλο το Κόμμα, πρέπει να αναρωτηθούμε είναι η ιδεολογική - πολιτική, μορφωτική προσπάθεια ενταγμένη στην «καθημερινότητά» μας; Για παράδειγμα υπάρχει ένας μεγάλος αριθμός επεξεργασιών - θέσεων του Κόμματος, πλούτος ιστορικών πολιτιστικών εκδόσεων όλα αυτά τα χρόνια, τι από αυτά συζητήθηκε στις ΚΟΒ και τι αποτέλεσε αντικείμενο εσωκομματικής μορφωτικής δραστηριότητας ή πρόγραμμα αυτομόρφωσης στελεχών και μελών;\nΝαι είναι καθοριστική η σημασία της ιδεολογικής - μορφωτικής δουλειάς και προετοιμασίας των δυνάμεών μας (Θ11-12) και οφείλουμε στο Κόμμα, στην Ιστορία τους, να συνειδητοποιηθεί βαθιά αυτή η σημασία για να γίνουν πράξη: η συστηματική μελέτη της θεωρίας μας, της Ιστορίας του ΚΚΕ, η μελέτη - αξιοποίηση - διάδοση του Ριζοσπάστη, της ΚΟΜΕΠ, του Οδηγητή ως οργανικό στοιχείο της λειτουργίας και δράσης όλου του Κόμματος, όλης της ΚΝΕ. Αν εμείς ως Κόμμα, ως μέλη του ΚΚΕ το κάνουμε καθημερινή πράξη, τότε θα κατακτήσουμε την ικανότητα να πείθουμε τον κομματικό μας περίγυρο, να «αγκαλιάσει» τον Ριζοσπάστη, την ΚΟΜΕΠ, τις εκδόσεις της «Σύγχρονης Εποχής», να ανατρέχει στο portal «902.gr» για άμεση ενημέρωση στη ροή των γεγονότων. Ως ΚΚΕ έχουμε μια σπουδαία κληρονομιά, οι δεσμώτες διάβαζαν στις φυλακές και τις εξορίες, δημιουργούσαν στον πολιτισμό! Είναι σπουδαία για εμάς τους νεότερους η παρακαταθήκη που μας άφησαν οι παλαιότερες γενιές των κομμουνιστών: «Αγάπα το κελί σου, τρώγε το φαΐ σου, διάβαζε, διάβαζε, διάβαζε...».\nΣτις Θέσεις (Θ17-18-19) επισημαίνεται - σωστά - ως ΕΠΕΙΓΟΥΣΑ ΑΝΑΓΚΗ ΝΑ ΕΝΙΣΧΥΘΕΙ ΤΟ ΙΔΕΟΛΟΓΙΚΟ ΣΤΟΙΧΕΙΟ ΣΤΗ ΛΕΙΤΟΥΡΓΙΑ ΟΛΩΝ ΤΩΝ ΚΑΘΟΔΗΓΗΤΙΚΩΝ ΟΡΓΑΝΩΝ. Ο ταξικός αντίπαλος είναι πολύ καλά οργανωμένος και στον ιδεολογικό τομέα, αξίζει να δούμε - με την απαιτούμενη προσοχή - πώς δουλεύει, γιατί αυτό ασκεί επίδραση στην κοινωνία, φτάνει μέχρι τις γραμμές μας στον κομματικό περίγυρο. ΗΠΑ - ΝΑΤΟ - ΕΕ δουλεύουν επιτελικά με σχέδιο. Εμείς καλούμαστε να τους αντιμετωπίσουμε ιδεολογικά με τα δικά μας ιδεολογικά όπλα και εργαλεία.\nΔεν μπορεί να υπάρξει κανένας αντίλογος στη Θέση 28 και την ανάγκη ανάπτυξης των θεωρητικών - ιδεολογικών θέσεων και επεξεργασιών του Κόμματος και της σύνδεσής τους με την πάλη σε όλα τα μέτωπα που δρα το Κόμμα και το ταξικό συνδικαλιστικό κίνημα. Η κωδικοποίησή τους και η επικαιροποίησή τους είναι αναγκαία για να περνάνε στη ζωή των Οργανώσεων του Κόμματος και στη δράση των κομμουνιστών στο κίνημα. Αυτό θα βοηθήσει αποφασιστικά σε όσα επισημαίνονται στις Θέσεις (φαινόμενα ανεπεξέργαστης και αδούλευτης διαμόρφωσης πολιτικών δράσεων ...) 29-34. Η προσπάθεια αυτή θα βοηθήσει το κομματικό δυναμικό και τον περίγυρό μας να αντιμετωπίζει από καλύτερες θέσεις - στέρεες βάσεις τις επιθέσεις στην πολιτική του Κόμματος του τύπου: Δεν έχετε θέσεις, όλο άρνηση είστε κ.λπ. ή αυτά που λέτε είναι ξεπερασμένα.\nΗ κομματική οικοδόμηση είναι όρος ζωής για το Κόμμα και την πορεία του. Να ανοίξουμε μέτωπο στους ανασταλτικούς παράγοντες (Θ48). Γιατί να γίνω μέλος του ΚΚΕ; αναρωτιούνται ορισμένοι, βοηθάω κι από έξω, συμπληρώνουν όταν τους θέτουμε το ζήτημα της οργάνωσης. Γιατί παλεύει το ΚΚΕ, τι είναι το ΚΚΕ, τι είναι οι ΚΟΒ, όλα αυτά δεν είναι αυτονόητα επειδή ένας εργαζόμενος έρχεται σε κομματικές συγκεντρώσεις ή είναι μέλος μιας ταξικής συνδικαλιστικής οργάνωσης. Χρειάζεται «σχολείο» και αυτό το «σχολείο» είναι το Κόμμα με τις αξίες του, τα ιδανικά του, τον στόχο για μια άλλη κοινωνία.\nΜπορούμε να τα καταφέρουμε, μπορούμε να πάμε κινητοποιώντας όλες τις κομματικές μας δυνάμεις, όλο τον περίγυρό μας, τον κόσμο που εμπιστεύεται το Κόμμα, το Πρόγραμμά του και τη στρατηγική του. Να βαθύνουμε, να δυναμώσουμε τους δεσμούς μας με αυτόν τον κόσμο, πράγμα που σημαίνει σταθερή επικοινωνία, άμεση και έμμεση, συζήτηση για όλα όσα τον βασανίζουν. Είναι στο χέρι μας να εμπνεύσουμε, με τις θέσεις, το Πρόγραμμα, τη στρατηγική του Κόμματος, να δράσει ως πολλαπλασιαστής ισχύος σε όλα τα μέτωπα πάλης μαζί με τους κομμουνιστές.\nΜέλος της Τομεακής Επιτροπής Τηλεπικοινωνιών Αττικής του ΚΚΕ\nΒιώνουμε τις θηριωδίες του καπιταλισμού, την ιστορική του χρεοκοπία, την αδυναμία των κομμουνιστικών κινημάτων να δώσουν συνέχεια στη νέα εποχή που άνοιξε η Οκτωβριανή Επανάσταση.\nΣτο φως αυτών των περιστάσεων πρέπει να δυναμώσει η ευθύνη όλων απέναντι στα καθήκοντα και στην ηρωική ιστορία του κομμουνιστικού κινήματος, που μας κάνει περήφανους, μας τροφοδοτεί και σήμερα.\nΕτσι, στη συζήτηση μεταξύ κομμουνιστών εκείνο που σήμερα περισσεύει είναι το «καλά πάμε», «μπορούμε καλύτερα αν διορθώσουμε αδυναμίες». Δυστυχώς δεν είμαστε στην κατηγορία απλά της ανάγκης βελτιώσεων. Τα αποτελέσματα μαρτυρούν ότι δεν πάμε καλά, δεν φταίει μόνο η κρίση.\nΝα αποτιμήσουμε και να ανησυχήσουμε για την πορεία της πολιτικής επιρροής, της οικοδόμησης του Κόμματος, της ΚΝΕ, την κατάσταση του εργατικού κινήματος, την ικανότητα συσπείρωσης δυνάμεων και την πορεία της Κοινωνικής Συμμαχίας, την εσωτερική λειτουργία του Κόμματος, την οικονομική του κατάσταση.\nΑς αρχίσουμε με το 3ο κείμενο.\nΓια την «ταξική διάρθρωση της ελληνικής κοινωνίας», την «κατάσταση της εργατικής τάξης».\nΠεριέχονται ανεπαρκή στοιχεία για έρευνα με τέτοιο τίτλο. Σε ποσότητα και ποιότητα. Υπάρχουν ελλείψεις σε στοιχεία, πηγές και τομείς αναγκαίας ερευνητικής δουλειάς:\n- Για παραπέρα ανάλυση των μικρομεσαίων στρωμάτων, των μικρών επιχειρήσεων, την προοπτική τους ανά κλάδο.\n- Για τη σύνθεση της αστικής τάξης, την έκταση της μονοπωλιακής, τη διασύνδεση μεγάλων επιχειρήσεων με ξένο κεφάλαιο, πολυεθνικές, την πορεία τους στη διάρκεια της κρίσης.\n- Για τη σύνθεση της εργατικής τάξης. Στους μισθωτούς υπάρχουν και αστοί, μεσαία στρώματα, κομμάτι της διανόησης. Αλλο ανήκει στην εργατική τάξη, άλλο στα μεσαία στρώματα, άλλο, πολύ μικρότερο κομμάτι, στην αστική τάξη.\n- Για την επίδραση των νέων τεχνολογιών στην κατάσταση της εργατικής τάξης, στην παραγωγή υλικών αγαθών, στον βαθμό εκμετάλλευσης, στην ανεργία.\nΤα στοιχεία των αστικών οργανισμών είναι αξιοποιήσιμα, αλλά δεν μπορούμε να στηριζόμαστε εκεί. Είναι φανερή η χρόνια έλλειψη έρευνας, η έλλειψη του Κέντρου Μαρξιστικών Ερευνών, με την πολύχρονη προσφορά.\nΗ σωστή ανάλυση της ταξικής διάρθρωσης δίνει στο Κόμμα εφόδια για να επεξεργαστεί πολιτική συμμαχιών ενάντια στα μονοπώλια, στις στρατηγικές επιλογές του κεφαλαίου και στον καπιταλισμό, κηρύσσοντάς του πόλεμο, αυτήν τη φορά με πραγματικά πυρά.\nΠροτείνω τον εμπλουτισμό της έρευνας και την πραγματοποίηση Συνδιάσκεψης με μεγαλύτερη αντιπροσώπευση εργατικών, κλαδικών Οργανώσεων.\nΓια το εργατικό κίνημα.\nΣτις Θέσεις 27, 29, 30, 31, 32, 35, 39 αναφέρονται μια σειρά από υπαρκτά προβλήματα (συγχύσεις, ταύτιση ρόλων ΚΚΕ - συνδικάτων κ.ά.) που, σε μικρότερο βαθμό, είχαν επισημανθεί και στο προηγούμενο Συνέδριο. Ξεχωρίζω δύο ζητήματα:\n1) Της πολιτικοποίησης της πάλης των συνδικάτων.\nΗ πολιτικοποίηση της πάλης, που είναι αναγκαία, και το βάθος της, έως το ζήτημα της εξουσίας, που οι κομμουνιστές πρέπει να εισάγουν στο εργατικό κίνημα, δεν μπορούν να γίνονται μόνο σύμφωνα με τις δικές μας επιθυμίες, χωρίς και τον παράγοντα της πείρας των εργατών, όπως επισημαίνεται.\nΑρα πρέπει να επανεξετάσουμε επεξεργασίες και αποφάσεις που οδήγησαν σε συγχύσεις και σε πολύ επιζήμιες πρακτικές (μένω εδώ).\nΧρησιμοποιήθηκε κατά κόρον το επιχείρημα ότι τα συνδικάτα γράφουν στο καταστατικό τους την κατάργηση της εκμετάλλευσης, άρα η πολιτικοποίηση της πάλης τους πρέπει να γίνεται έτσι κι αλλιώς, με τη στρατηγική του ΚΚΕ. Τότε γιατί παραπονιέται η ΚΕ για τις συγχύσεις;\nΤα καταστατικά των σωματείων το αναφέρουν αυτό, και είναι κατάκτηση, δεκαετίες τώρα. Το πρόβλημα όμως της «σύγχυσης» και «ταύτισης ρόλων», που υπάρχει, ήρθε στην επιφάνεια τα τελευταία χρόνια, γιατί θεωρείται από την ΚΕ ορθό και «επαναστατικό» να κάνουμε γραμμή συσπείρωσης τη στρατηγική μας.\nΑυτό έρχεται σε σύγκρουση με τον χαρακτήρα των συνδικάτων, αλλοιώνει τη φυσιογνωμία και τον ρόλο τους, τον ακυρώνει στην πράξη. Διευκολύνει έτσι τη διάσπαση, την επίδραση του ρεφορμισμού και του οπορτουνισμού, υπονομεύει την προσπάθεια μαζικοποίησης των συνδικάτων, τη διεύρυνση δυνάμεων γύρω από το ΠΑΜΕ, όπως δείχνουν τα πενιχρά αποτελέσματα.\n2) Του ρόλου και της σχέσης Κόμματος - συνδικάτων.\n- Την ιστορική αποστολή δεν την εκπληρώνει το Κόμμα, αλλά η τάξη. Το Κόμμα δεν την υποκαθιστά. Αποτελεί την πολιτική της πρωτοπορία, με στόχο να την καταστήσει ικανή να επιτελέσει αυτόν τον ρόλο.\n- Μέσω των συνδικάτων επικοινωνεί με την τάξη. Γι' αυτό τα συνδικάτα πρέπει να μπορούν να συσπειρώνουν όλους τους εργάτες.\n- Η εργατική τάξη, επειδή δεν απελευθερώνει μόνο τον εαυτό της αλλά όλα τα καταπιεζόμενα λαϊκά στρώματα, αποτελεί τη μόνη τάξη που μπορεί και πρέπει να ηγηθεί στην οικοδόμηση κοινωνικής αντιμονοπωλιακής συμμαχίας, να συσπειρώσει και να διαπαιδαγωγήσει τα εκατομμύρια μέσα στους αγώνες για τα κοινωνικά τους δικαιώματα, για την υπεράσπιση της ειρήνης, της εδαφικής ακεραιότητας, την υπεράσπιση και διεύρυνση των δημοκρατικών ελευθεριών, να τα οδηγήσει, με την πολιτική πρωτοπορία του ΚΚΕ, στον δρόμο της ανατροπής του καπιταλισμού.\n- Το Κόμμα πρέπει να επεξεργάζεται γραμμή ενότητας της τάξης και πολιτική συμμαχιών. Να προβάλλει και να πείθει, με την αυτοτελή δράση του μέσα και έξω από τα συνδικάτα, για την υιοθέτηση των αναγκαίων κάθε φορά πολιτικών διεκδικήσεων του εργατικού κινήματος. Διεκδικήσεων που ανταποκρίνονται στην ανάγκη σύγκρουσης με το κεφάλαιο, αντιστοιχούν στην αποστολή της εργατικής τάξης ως ηγετικής δύναμης και στην ανάγκη να συσπειρώσει τα λαϊκά στρώματα, στην πείρα των μαζών. Που παίρνουν υπόψη τις μεταβαλλόμενες συνθήκες και ανάγκες της ταξικής πάλης.\nΣυμπερασματικά, τα προβλήματα που αναφέρουν οι Θέσεις εκφράζουν βαθιά λαθεμένη αντίληψη για τον χαρακτήρα και τον ρόλο συνδικάτων και Κόμματος, τη σχέση του μαζί τους, πριν αλλά και μετά την επανάσταση. Αντίληψη πολύ παλιά, αραχνιασμένη, που πρέπει να εγκαταλειφθεί.\nΓια την Κοινωνική Συμμαχία.\nΤο ίδιο, γενικά, πρόβλημα, παρουσιάζεται στην πορεία της ΠΑΣΕΒΕ, της ΠΑΣΥ και των Λαϊκών Επιτροπών, που έπαψαν να υπάρχουν. Παρά τις προσπάθειες των κομματικών δυνάμεων, δεν έγιναν βήματα. Ο προσανατολισμός πλέον στους φορείς των αγροτών και επαγγελματιών οπωσδήποτε είναι σωστός, θα αποδώσει καλύτερα, αλλά πρέπει να λυθεί και το παραπάνω πρόβλημα.\nΘέσεις 41 - 42.\nΑναφέρεται η πείρα συντονισμού δράσης σε τοπικό επίπεδο συνδικάτων και φορέων και γίνεται κατεύθυνση.\nΘέλω να επισημάνω την παλιότερη θετική πείρα από τη δράση των κομματικών δυνάμεων του Κορωπίου Αττικής μέσα από τη συγκρότηση Επιτροπής Αγώνα Εργατών Βιομηχανικής Ζώνης.\nΜέσα σε 1,5 χρόνο - μέχρι να διακοπεί η λειτουργία της - κατάφερε να ανοίξει σειρά απεργιακών και άλλων αγώνων σε πολλά εργοστάσια, μαζί με τα συνδικάτα, να νοικιάσει αυτοτελώς γραφεία, να οργανώσει τους μετανάστες και να στήσει σχολείο, να κάνει εκατοντάδες εγγραφές, να οργανώσει σε κοινή επιτροπή σειρά φορέων για διεύρυνση της πάλης, αλλά και τα πρώτα βήματα κοινωνικής συμμαχίας (παρουσία φορέων επαγγελματιών στο πλευρό των εργατών της «Αγνό», σύσκεψη φορέων με συνδικάτα, από κοινού απεργιακή περιοδεία σε καταστήματα και μικροεπιχειρήσεις).\nΑυτή η δράση αναγνωρίστηκε από ευρύτερο κόσμο και με την αυτοτελή δουλειά της ΚΟ οδήγησε στην άνοδο του κύρους του Κόμματος, στην αύξηση της πολιτικής του επιρροής, των οργανωμένων δυνάμεων και στη δημιουργία ΚΟΒ Βιομηχανικής Ζώνης.\nΜέλος της ΚΟΒ Τροφίμων - Ποτών της ΤΟ Βιομηχανίας Αττικής του ΚΚΕ\nΘα ήθελα να πω κάποιες σκέψεις για τη σχέση των νέων κομμουνιστών και ειδικότερα των νέων κομμουνιστών επιστημόνων με την ιστορική μελέτη, μια σχέση που δεν πρέπει να είναι τυπική και μονόπλευρη, αλλά διαλεκτική και η αφομοίωση των ιστορικών συμπερασμάτων να συνδυάζεται με τα άμεσα πολιτικά καθήκοντα και να καθοδηγεί τη δράση μας.\nΤο Κόμμα μας έχει πλούσια Ιστορία, ισχυρές ιστορικές παρακαταθήκες και έχει προχωρήσει στην κριτική μελέτη και επεξεργασία συμπερασμάτων όσον αφορά την Ιστορία τη δικιά του, του Διεθνούς Κομμουνιστικού Κινήματος, την Ιστορία του 20ού αιώνα κ.λπ. Ωστόσο, και η αστική τάξη δεν έχει μείνει αμέτοχη, αντίθετα τα τελευταία χρόνια έχει εντείνει τις προσπάθειές της για ξαναγράψιμο και αναθεώρηση της σύγχρονης κυρίως Ιστορίας, με κεντρικό άξονα την ταύτιση φασισμού - κομμουνισμού, επίσημη πια στρατηγική της ΕΕ. Οι δυνάμεις μας έχουν συνηθίσει να απαντούν με έναν συγκεκριμένο τρόπο στα γνωστά αντικομμουνιστικά ιδεολογήματα που αναπαράγονται στα μαθήματα της σχολής μας, τα οποία μας έρχονται συχνά και από παιδιά, με κυριότερα τον Στάλιν που «έσφαζε» και την ανελευθερία στη Σοβιετική Ενωση. Απαντάμε ότι πολλά από αυτά είναι κατάφωρα ψέματα, ότι η Ιστορία γράφτηκε από την κυρίαρχη σήμερα τάξη, αντιπαραθέτουμε παραδείγματα σε τομείς που η σοσιαλιστική κοινωνία προόδευσε.\nΟμως, πρέπει να έρθουμε σε σύγκρουση όχι μόνο με τις επιφάσεις της αστικής ιστοριογραφίας αλλά και με τη μεθοδολογία της. Γιατί η μεθοδολογία της αστικής ιστοριογραφίας, και ειδικά η νέα τάση της, και παράλληλα η αντιπρόταση η δικιά μας είναι ζητήματα στα οποία οι δυνάμεις μας δεν έχουν εξοικειωθεί πλήρως. Η νέα τάση, η οποία προωθείται ιδιαίτερα και από οπορτουνιστές και ρεφορμιστές ιστορικούς, είναι ότι η ιστορική έρευνα δεν μπορεί να δώσει συνολικές απαντήσεις και συμπεράσματα για το παρελθόν, δεν μπορεί να εξετάζει το «γενικό», παρά μόνο το «μερικό». Οτι αρκεί να δούμε το δέντρο για να κατανοήσουμε το δάσος. Παίζουν πολύ με τους όρους συλλογική μνήμη, ιστορική συνείδηση, ιστορική κουλτούρα. Δίνεται μεγάλη σημασία στην προσωπική μαρτυρία, η οποία όμως δεν εντάσσεται στο ευρύτερο ιστορικό πλαίσιο. Ετσι, απορρίπτεται πλήρως η αντικειμενικότητα της ιστορικής πραγματικότητας. Χαρακτηριστικό παράδειγμα είναι το νέο πρόγραμμα «Μνήμες κατοχής στην Ελλάδα», μέσω του οποίου οι μαθητές καλούνται να μελετήσουν την ιστορία της Κατοχής αποκλειστικά μέσω μαρτυριών και αναμνήσεων όσων ανθρώπων έζησαν την περίοδο αυτή, χωρίς να χρησιμοποιήσουν άλλα ιστορικά τεκμήρια και ντοκουμέντα. Εστιάζοντας, λοιπόν, στο ειδικό και μάλιστα στο τελείως υποκειμενικό, όπως είναι η προσωπική μαρτυρία, οι μαθητές δεν θα είναι σε θέση να δουν τη μεγάλη εικόνα, να κατανοήσουν την περίοδο αυτή και να βγάλουν συμπεράσματα, ενώ θα έχουν εκπαιδευτεί να μελετούν την Ιστορία κουτσουρεμένα και διαστρεβλωμένα.\nΓια όλα τα παραπάνω, χρειαζόμαστε, κατά τη γνώμη μου, περισσότερη τριβή με τον ιστορικό υλισμό, την επαναστατική δηλαδή και επιστημονικά τεκμηριωμένη κοσμοθεωρία μας που αντανακλά το νόμο της εξέλιξης της φύσης, της κοινωνίας και της ανθρώπινης νόησης. Σταθερά να εξετάζουμε όλα τα φαινόμενα από τη σκοπιά της γέννησης, της εξέλιξης και της εξαφάνισής τους. Ειδικά και οι νέοι σύντροφοι στην ΚΝΕ να μελετάμε κάθε ιστορικό γεγονός υπό το πρίσμα των παραγωγικών δυνάμεων και των παραγωγικών σχέσεων κάθε εποχής, έτσι ώστε να αντιλαμβανόμαστε την εσωτερική σύνδεση ανάμεσα στα κοινωνικά και πολιτικά γεγονότα και φαινόμενα, να κατανοούμε και να αφομοιώνουμε την ταξική πάλη ως την κινητήρια δύναμη της Ιστορίας. Για παράδειγμα, στο ιδεολόγημα του «σφαγέα» Στάλιν, να αναδεικνύουμε τις συνθήκες που επικρατούσαν στην ΕΣΣΔ μετά τον Β' Παγκόσμιο Πόλεμο αλλά και σε τι σημείο βρισκόταν η ταξική πάλη και μέσα στη χώρα αλλά και σε σχέση με τα καπιταλιστικά κράτη. `Η στο παράδειγμα της Επανάστασης του 1821, για την οποία το Κόμμα έχει προχωρήσει σε μια πολύ καλή μελέτη και ανάδειξη των συνθηκών της εποχής εκείνης, των αιτιών της επανάστασης και των κοινωνικών δυνάμεων που την πραγματοποίησαν. Πιστεύω ότι ειδικά και οι νέοι σύντροφοι στην ΚΝΕ δεν έχουν κατανοήσει σε βάθος κάποιες πλευρές. Χρειάζεται να ανέβει η συζήτηση και ο προβληματισμός γύρω από τέτοια ζητήματα, οι ΟΒ και ΚΟΒ των δικών μας χώρων πρέπει να συνεδριάζουν και για τέτοιου είδους θέματα με παρουσιάσεις από άρθρα της ΚΟΜΕΠ και του «Ριζοσπάστη», παρουσιάσεις που δεν χρειάζεται οπωσδήποτε να τις κάνουν τα στελέχη αλλά πρέπει να εμπιστευθούμε τα μέλη μας και να τους αναθέσουμε δουλειά. Για παράδειγμα, είναι πολύ θετικό το ότι οι ΟΒ του Ιστορικού - Αρχαιολογικού πραγματοποίησαν την ξενάγηση στη Μακρόνησο τον Σεπτέμβρη στις υπόλοιπες Οργανώσεις της Σπουδάζουσας. Με αυτόν τον τρόπο, η δουλειά απλώνει και προς τα κάτω, τα μέλη μας συμμετέχουν ενεργητικά, ενώ εξασκούν και την επιστήμη που σπουδάζουν.\nΦυσικά, η παραπάνω ιδεολογική δουλειά δεν μας βοηθά να κατανοήσουμε μόνο το παρελθόν, αλλά και το παρόν, να είμαστε δηλαδή πιο ανθεκτικοί στην πίεση της αστικής τάξης. Αλλωστε, η προσπάθεια διαστρέβλωσης της Ιστορίας από την αστική τάξη και η συκοφάντηση της ταξικής πάλης δεν αποσκοπεί κυρίως στη μία ή την άλλη ερμηνεία ενός ιστορικού γεγονότος, αλλά στην προσπάθεια να δημιουργήσει μια τέτοια πολιτική αντίληψη που θα βοηθά στη διατήρηση της εξουσίας της. Ετσι και εκ μέρους μας, η διαφώτιση γύρω από διάφορα ιστορικά ζητήματα πρέπει να αποσκοπεί στο να δημιουργήσουμε συνολικά στον συνομιλητή μας την αντίληψη να βλέπει την ταξική πάλη ως την κινητήρια δύναμη, να κατανοήσει δηλαδή ότι οι κοινωνίες αλλάζουν, ότι ο καπιταλισμός δεν είναι ανίκητος και ότι αυτό για το οποίο τον καλούμε να παλέψει δεν είναι ουτοπικό. Να διαπαιδαγωγήσουμε τους νέους συντρόφους και τον περίγυρό μας να βλέπουν πάντα τη μεγάλη εικόνα, τα πράγματα στην ολότητά τους και όχι ξεκομμένα από την οικονομία πρώτα και κύρια και οτιδήποτε αυτή επιφέρει, π.χ. κοινωνική συνείδηση, κοινωνικές σχέσεις κ.ά. Με αυτόν τον τρόπο θα αντιμετωπίσουμε και την απογοήτευση ότι τίποτα δεν αλλάζει, καθώς και μια ανυπομονησία για σημαντικές κατακτήσεις και αλλαγές στο σήμερα, μέσα σε συνθήκες αντεπανάστασης, χωρίς να λαμβάνεται υπόψη ο αρνητικός συσχετισμός. Αν κατανοηθεί από το δυναμικό μας ότι η επαναστατική κατάσταση προκύπτει αντικειμενικά, ανεξάρτητα από την πολιτική βούληση, αλλά είναι καίριας σημασίας η προετοιμασία του υποκειμενικού παράγοντα στο σήμερα από τους κομμουνιστές, με περισσότερη αισιοδοξία θα παλεύουμε και θα είμαστε ατσαλωμένοι απέναντι στην αστική προπαγάνδα και ιδεολογία.\nΜέλος της ΚΟΒ Φιλοσοφικής Αθήνας του ΚΚΕ


13 Ιουνίου 2022 | 06:48\nΤορτελίνια με λαχανικά .Συνταγή για τορτελίνια με λαχανικά όπως κολοκύθι, φρέσκο κρεμμύδι, πιπεριά Φλωρίνης και μερικά ακόμη.\nτορτελινια 125 γραμμάρια\nντοματα 1 μέτρια\nπιπεριά Φλωρίνης μισή\nελιές 5-6 Καλαμών ξιδάτες\nελαιολαδο 3 κουταλιές της σούπας\nΤώρα που μπήκε το Καλοκαίρι θέλουμε νόστιμες και ελαφριές συνταγές που να μας κρατούν χορτάτους. Έτσι θα μοιραστούμε μαζί σας σήμερα μία φανταστική σαλάτα ζυμαρικών με τορτελίνια, κολοκυθάκια, πιπεριά Φλωρίνης, ελιές Καλαμών και μερικά ακόμη απλά υλικά.\nΕίναι μία πανεύκολη σαλάτα ζυμαρικών που μπορούμε να την απολαύσουμε σαν βραδινό, σαν συνοδευτικό στα τραπέζια μας ή ακόμη και να εμπλουτίσουμε με αυτό το πιάτο τον μπουφέ μας. Αξίζει να την δοκιμάσετε.\nΔείτε παρακάτω την εκτέλεση για τα τορτελίνια με λαχανικά:\nΕκτέλεση για τα τορτελίνια με λαχανικά\nΑρχικά βράζουμε τα τορτελίνια σύμφωνα με τις οδηγίες της συσκευασίας. Τα σουρώνουμε και τα βάζουμε σε μία σαλατιέρα. Αρχικά βράζουμε για 2-3 λεπτά το κολοκύθι για να μαλακώσει. Έπειτα το κόβουμε σε κυβάκια. Σε κυβάκια επίσης κόβουμε την ντομάτα, το κρεμμύδι, την πιπεριά Φλωρίνης και τις ελιές.\nΔείτε ακόμα Σαλάτα ζυμαρικών με μπρόκολο\nΕπίσης σε κυβάκια κόβουμε το φρέσκο κρεμμύδι. Τα βάζουμε όλα μαζί στη σαλατιέρα. Ανακατεύουμε και προσθέτουμε αλάτι και πιπέρι. Ανακατεύουμε και πάλι και απολαμβάνουμε.\nTips για τα Τορτελίνια με λαχανικά\nΑν θέλουμε προσθέτουμε ρίγανη και κάποιο τυρί της αρεσκείας μας.\nΗ συνταγή είναι του φίλου μας Antonis Maragkos\nΚοτόπουλο με λαχανικά στο τηγάνι\nΚοτοσαλάτα με πράσινα λαχανικά


Happy 2021: Τα ωραιότερα γούρια για μία πραγματικά "Καλή Χρονιά"! - kmag\nHappy 2021: Τα ωραιότερα γούρια για μία πραγματικά “Καλή Χρονιά”!\nwritten by Αντιγόνη Αδαμοπούλου 16/12/2020\nΤο 2020 κοντεύει στο τέλος του και πραγματικά, όλοι μας θέλουμε να του πούμε “στο καλό (;) και να ΜΗ μας ξανάρθεις!”! Και φυσικά η προσμονή η νέα χρονιά να μας ευλογήσει με όσα μας στέρησε αυτή που ολοκληρώνει τον κύκλο της είναι ακόμη πιο έντονη. Ας βοηθήσουμε να κάνουμε την ευχή για “Καλή Χρονιά” να πιάσει κάνοντας δώρο το γούρι του 2021!\nΦέτος η Maya Zoulovits θα καλωσορίσει το 2021 με ένα αντικείμενο συναφές με τη γυναικεία θηλυκότητα και κομψότητα. Ο λόγος για τη βεντάλια, η οποία θα συμβολίζει το μέλλον που εμείς οι ίδιοι κρατάμε στα χέρια μας. Όπως με τη βεντάλια κινούμε τον αέρα προς την κατεύθυνση που επιθυμούμε, έτσι και το μονοπάτι της ζωής μας το χαράζουμε εμείς με επιμονή και πίστη στον εαυτό μας. Η βεντάλια που είναι διαθέσιμη σε ασήμι, χρυσό και rose gold…\n… ή να είναι ένα ιδιαίτερο αξεσουάρ για τα πουκάμισά μας!\nΔεν υπήρχε περίπτωση το “Exeisenalastixaki?” να μη μας ευχηθεί “Καλή Χρονιά” με τα πανέμορφα λαστιχάκια του! Γι’ αυτό και το special lucky setγια το 2021 μεταδίδει το μήνυμα “2health, 2love, 2kind” παίζοντας ευφυώς με τον αριθμό 2 και το κάθετο τμήμα των αρχικών των λέξεων να σχηματίζουν το 2021που τόσο ανυπομονούμε να είναι ευχάριστα διαφορετικό!\nΗ Κατερίνα Καμίση, με τη σειρά γουριών του 2K10 Creations “τζογάρει” στο Lucky 21 με ένα charm–τραπουλόχαρτο που συνοδεύεται στην αλυσίδα του κολιέ από ένα “ματάκι” για καλή τύχη, αλλά και αυτά τα πανέμορφα βραχιόλια – “ματάκια”!\nTreasure Box byAnnita\nTo TreasureBoxbyAnnita κρύβει στη συλλογή του πραγματικούς… θησαυρούς! Το βραχιόλι “Ελπίδα” αντικατοπτρίζει αυτό που όλοι μας κρύβουμε μέσα μας: την ελπίδα πως θα νικήσουμε την περιπέτεια που ζούμε όλοι μας εδώ και τόσους μήνες. Για να “πιάσει” το “ξόρκι” μπορούμε να το συνδυάσουμε με το κολιέ “Lucky Stick”! Αλλά υπάρχει και η επιλογή με το κομψό “Athena”…\nΤέλος, από τις δημιουργίες της Christina Soubli ξεχωρίζουμε το δαχτυλίδι Tie The Knot. Μπορεί στο μυαλό μας να έχουμε συνδέσει τη φράση με τα “δεσμά” του γάμου…Ωστόσο σε πολλές κουλτούρες ο κόμπος συμβολίζει την καλοτυχία, την αφοσίωση, την ενότητα και φυσικά την αγάπη. Έτσι το δαχτυλίδι αυτό μπορεί να είναι ένα ιδανικό μέσο να πετύχουμε όσα επιθυμούμε μέσα στη νέα χρονιά!\n‘Per Aspera Ad Astra’ Lucky Charm 2021’\nΣύµφωνα µε την ελληνική µυθολογία, ο Απόλλωνας ήταν ο θεός του φωτός και του ηλίου. Η Δάφνη ήταν η µυθική νύµφη, η οποία είχε αιχµαλωτίσει την καρδιά του για αυτό και εκείνος δηµιούργησε ένα αειθαλές στεφάνι από δάφνες προς τιµήν της. Τα φύλλα της δάφνης είναι σύµβολο διαχρονικότητας και δόξας. Συµβολίζουν την αφοσίωση, την ολοκλήρωση και την αρµονία και αποτέλεσαν την έµπνευση για το γούρι του 2021. «Στοχεύοντας στα αστέρια, παρά τις δυσκολίες», είναι το motto της συλλογής κοσµηµάτων ‘Per Aspera ad Astra’ της CM Makris.\nΌ,τι κι αν επιλέξετε, μην ξεχνάτε το εξής: πως η ισχύς ενός γουριού ως δώρο εξαρτάται από την αγάπη με την οποία θα το χαρίσουμε. Και να είστε σίγουροι πως αυτή είναι που θα “δέσει” την ευχή ώστε το 2021 να είναι μία ΚΑΛΗ χρονιά!\nPhoto credits:@rihok /unsplash\n20212k10 creationsChristina SoublicmmakrisexeisenalastixakiMaya ZoulovitsΑντιγόνη ΑδαμοπούλουγούριαΚαλή χρονιά\n4 Εύκολοι τρόποι για να καταπολεμήσουμε το κρύωμα φυσικά\nΠρωτοχρονιά με Αννα Βίσση σε Live Concert από το θέατρο Παλλάς


Online Παιχνίδι Απόκριες παιχνίδι μνήμης. Παίξτε online δωρεάν.\nΑπόκριες παιχνίδι μνήμης - игра на зрительную память и смекалку. Αναζήτηση δύο πανομοιότυπες κάρτες. Άνοιγμα όλων των όρων ανταγωνισμού εντός των προθεσμιών και με λιγότερα κλικ.\n© gam9.com - δωρεάν online παιχνιδιών Απόκριες παιχνίδι μνήμης () Κάντε παιχνίδι online flash παιχνίδι Απόκριες παιχνίδι μνήμης για δωρεάν.. Μην ξεχάσετε να αξιολογήσετε αυτό το παιχνίδι Απόκριες παιχνίδι μνήμης και να μοιραστούν αυτό το παιχνίδι με τους καλύτερους φίλους σας.\nΑπόκριες παιχνίδι μνήμης - игра на зрительную память и смекалку. Αναζήτηση δύο πανομοιότυπες κάρτες. Άνοιγμα όλων των όρων ανταγωνισμού εντός των προθεσμιών και με λιγότερα κλικ. Πληκτρολογήστε το μέγιστο αριθμό πόντων στο τέλος. Συνολικά εννέα επίπεδα. Όλοι οι χειρισμοί του παιχνιδιού με το ποντίκι. Καλή τύχη!\nΑπόκριες παιχνίδι μνήμης ( Ψηφοφορίες2, Δευτεροβάθμια Βαθμολογία: 5/5)


Ναυπάκτου Ιερόθεος: "Μύθος ο χωρισμός Εκκλησίας και... - Κιβωτός της Ορθοδοξίας\nΟ Μητροπολίτης μιλά για τις σχέσεις Εκκλησίας και κράτους, την εκκλησιαστική περιουσία, την ανέγερση τζαμίου και το προσφυγικό\nΝαυπάκτου Ιερόθεος: "Μύθος ο χωρισμός Εκκλησίας και Πολιτείας"\nΠέμπτη, 15 Δεκεμβρίου 2016, 09:19\n«Το θέμα της εκκλησιαστικής περιουσίας, που είναι ένας μύθος, όπως και το θέμα του λεγομένου “χωρισμού Εκκλησίας και Πολιτείας” τα χρησιμοποιούν διάφοροι κομματικοί μηχανισμοί για να διαφοροποιούνται ιδεολογικά, όταν σε όλα τα άλλα θέματα -κοινωνικά, πολιτικά, ευρωπαϊκά- δεν μπορούν να τεθούν διαχωριστικές γραμμές από τις κεντροδεξιές και κεντροαριστερές πολιτικές δυνάμεις». Τη θέση αυτή διατυπώνει σε συνέντευξή του στην «Κιβωτό της Ορθοδοξίας» ο Μητροπολίτης Ναυπάκτου κ. Ιερόθεος. Παράλληλα, για το θέμα της ανέγερσης τζαμιού επισημαίνει ότι «κανείς δεν μπορεί να απαγορεύσει στους πιστούς μιας γνωστής θρησκείας, όπως είναι το Ισλάμ, να ασκούν ελεύθερα τα θρησκευτικά τους καθήκοντα».\nΣε ποιες δράσεις έχει προχωρήσει η Μητρόπολή σας στο πλαίσιο της οικονομικής κρίσης, που μαστίζει τη χώρα μας;\nΗ Ιερά Μητρόπολή μας, όπως και όλες οι Ιερές Μητροπόλεις, δεν περίμενε την οικονομική κρίση που ενέσκηψε τα τελευταία χρόνια για να δραστηριοποιηθεί, αλλά πάντοτε είμαστε ευαίσθητοι στον ανθρώπινο πόνο και ανταποκρινόμαστε όσο μπορούμε στην αγωνία των ανθρώπων.\nΣτο πλαίσιο αυτό ιδρύσαμε εδώ και 20 χρόνια τους Συνδέσμους Αγάπης σε βασικούς Ιερούς Ναούς της Μητροπόλεως, στους οποίους δραστηριοποιούνται οι γυναίκες των ενοριών και οι οποίοι Σύνδεσμοι προσφέρουν πολλά στον φιλανθρωπικό τομέα, ιδιαίτερα τον τελευταίο καιρό. Πάντοτε υπάρχουν οικονομικά ενδεείς.\nΟι ανάγκες με τις οποίες έρχονται αντιμέτωποι οι Σύνδεσμοι Αγάπης των Ενοριών της Ναυπάκτου είναι πολλές, ποικίλες και κάποιες φορές μεγάλες. Οι λεπτομερείς απολογισμοί του έργου τους γίνονται στις αρχές κάθε έτους. Εδώ να σημειώσουμε απλώς ότι συνεχίζεται σε καθημερινή βάση η προσφορά τους σε ανθρώπους και οικογένειες που χρήζουν άμεσης βοήθειας και στήριξης. Έτσι, παρασκευάζουν φαγητά, φροντίζουν ηλικιωμένους και ανήμπορους στα σπίτια τους, πληρώνουν ανεξόφλητους λογαριασμούς και φροντιστήρια παιδιών από άπορες οικογένειες, διεκπεραιώνουν υποθέσεις ανθρώπων που αδυνατούν να κάνουν κάτι τέτοιο κ.λπ.\nΗ λειτουργία τους βασίζεται κυρίως σε προσφορές των μελών τους, που γνωρίζουν το έργο τους και δραστηριοποιούνται σε αυτό. Μετά το ξέσπασμα της οικονομικής κρίσης στη χώρα μας, το έργο τους ενισχύεται κατά περίσταση και από διαφόρους οργανισμούς και εταιρείες.\nΟι Σύνδεσμοι διαθέτουν πλήρη στοιχεία των οικογενειών που ενισχύουν με δικά τους αποθέματα, όπως ακριβώς προαναφέρθηκε, ή μέσω των εκτάκτων ενισχύσεων και προγραμμάτων.\nΕπίσης, λειτουργεί το Γενικό Φιλόπτωχο Ταμείο της Μητροπόλεως και το Ταμείο Ευποιίας του Μητροπολίτου, που προσφέρουν βοήθεια σε συνανθρώπους μας που καθημερινά ζητούν βοήθεια και σε φοιτητές. Για παράδειγμα, πρόσφατα αναλάβαμε άμεσα, χωρίς διατυπώσεις, ως Μητρόπολη τη σίτιση νεαρών κρατούμενων προσφύγων στη Ναύπακτο για τους οποίους δεν επαρκούσε το προβλεπόμενο κρατικό σιτηρέσιο.\nΠοια είναι η άποψή σας για το θέμα που προέκυψε με το μάθημα των Θρησκευτικών και πώς σκέφτεται η Εκκλησία να κινηθεί στον διάλογο που έχει ξεκινήσει;\nΤο θέμα του μαθήματος των Θρησκευτικών αποτέλεσε αφορμή παραπληροφόρησης. Όμως, και εσείς λέτε ότι είναι μάθημα Θρησκευτικών και όχι μάθημα εκκλησιαστικό ή κατηχητικό ή ομολογιακό. Το μάθημα όπως διδασκόταν μέχρι τώρα ήταν γνωσιολογικό, πολιτιστικό με θρησκειολογική προοπτική και όχι κατηχητικό. Εγώ απορούσα που άκουγα τον τότε υπουργό να ισχυρίζεται ότι το μάθημα που διδασκόταν μέχρι τώρα οι μαθητές ήταν κατηχητικό-ομολογιακό.\nΕπίσης, το νέο Πρόγραμμα Σπουδών που εισήχθη στα σχολεία με υπουργική απόφαση δεν είναι θρησκειολογικό, αλλά κυρίως διαθρησκειακό, και άλλοι το χαρακτηρίζουν συγκρητιστικό. Δεν έχει μια ιστορική διάρθρωση, δεν εκτίθενται τα θέματα με επαγωγικό και επιστημονικό τρόπο κ.λπ. Σε μερικές περιπτώσεις είναι βιωματικό και ομοιάζει με «κατηχητικό» όλων των θρησκειών.\nΉδη συγκροτήθηκε Επιτροπή Διαλόγου από πλευράς Εκκλησίας και θα καθορίσει την όλη στρατηγική, για αυτό δεν γνωρίζω ακόμη τι θα γίνει. Πάντως, η ομόφωνη απόφαση της Ιεραρχίας είναι ότι πρέπει να γίνουν διορθώσεις στο παλαιό αναλυτικό πρόγραμμα και να προστεθούν περισσότερα θρησκειολογικά στοιχεία, χρησιμοποιώντας και τα καλά στοιχεία του νέου προγράμματος.\nΠοια είναι η θέση σας για την ανέγερση μουσουλμανικού τεμένους, ένα θέμα που φαίνεται να δημιουργεί κάποιες τριβές ακόμη μέσα στην ίδια την Ιεραρχία.\nΗ Εκκλησία έχει αποφασίσει για το θέμα αυτό στο παρελθόν (3/4/2006): «Κανείς δεν μπορεί να απαγορεύσει στους πιστούς μιας γνωστής θρησκείας, όπως είναι το Ισλάμ, να ασκούν ελεύθερα τα θρησκευτικά τους καθήκοντα. Άλλωστε, η ελευθερία της λατρείας αποτελεί ειδικότερη έκφανση συνταγματικά κατοχυρωμένης θρησκευτικής ελευθερίας. Ζούμε σε μια δημοκρατική χώρα, η οποία οφείλει να δείχνει -και δείχνει- σεβασμό και ανοχή στη διαφορετικότητα. Εάν και εφόσον η Πολιτεία, διά των αρμόδιων φορέων της, θέσει στην Εκκλησία το ζήτημα της χωροθέτησης του ισλαμικού τεμένους, η Εκκλησία θα εκφέρει τη γνώμη της. Όμως, το όλο ζήτημα είναι σαφώς ζήτημα της αποκλειστικής αρμοδιότητας της Πολιτείας».\nΤελευταία, με τα όσα γίνονται με τους πρόσφυγες -ή μάλλον τους μετανάστες- υπάρχει έντονος προβληματισμός σε πολλά μέλη της Εκκλησίας. Η Εκκλησία προσφέρει την αγάπη της σε όλους τους ανθρώπους, κάθε φυλής, θρησκείας και γλώσσας, γιατί κάθε άνθρωπος είναι δημιούργημα του Θεού. Κανένας άνθρωπος δεν είναι δημιούργημα κάποιου κατώτερου Θεού. Είμαστε αντιρατσιστές. Άλλωστε, η Εκκλησία απλώνεται σε όλο τον κόσμο.\nΟ προβληματισμός για το θέμα αυτό πρέπει να είναι προβληματισμός της Πολιτείας, μήπως μέσα από τη βίαιη μετακίνηση των πληθυσμών προωθούνται η βία, ο φανατισμός, ο κοινωνικός και θρησκευτικός ρατσισμός. Σε μια Δημοκρατία πρέπει να συνδυάζεται η ελευθερία με την υπευθυνότητα, γιατί ελευθερία χωρίς υπευθυνότητα εξελίσσεται σε αναρχία.\nΟι σχέσεις μεταξύ Εκκλησίας και Πολιτείας σήμερα;\nΤα λεγόμενα θέματα Εκκλησίας και Πολιτείας δυστυχώς χρησιμοποιούνται κατά καιρούς για ιδεολογικούς και πολιτικούς λόγους. Ήδη από τη δεκαετία του ’80 συγκροτήθηκε κοινή Επιτροπή Διαλόγου Εκκλησίας και Πολιτείας, προκειμένου να οριοθετηθούν καλύτερα οι σχέσεις Εκκλησίας και Πολιτείας, και ύστερα από 36 πολύωρες συνεδριάσεις αποφασίσθηκε ένα σχέδιο νόμου με πολύ καλές προοπτικές. Αλλά αυτό παραμένει σε κάποια υπουργικά συρτάρια, δεν υλοποιήθηκε ποτέ. Αυτό μπορεί να βρεθεί και να συζητηθεί. Είναι αποτέλεσμα συναποφάσεως Εκκλησίας και Πολιτείας.\nΕμείς δεν φοβόμαστε την καλύτερη οριοθέτηση των σχέσεων μεταξύ εκκλησιαστικής και πολιτικής διοίκησης, αλλά προβληματιζόμαστε για την προσπάθεια διάσπασης έθνους και Εκκλησίας, που προέρχεται από διάφορους κύκλους, την προσπάθεια αλλοιώσεως του πολιτισμού της χώρας μας και την κατά συνέπεια διατάραξη του κοινωνικού ιστού, για χάρη ιδεολογικών σκοπών. Αυτό είναι όντως τραγικό.\nΔεν φοβόμαστε την καλύτερη οριοθέτηση των σχέσεων μεταξύ εκκλησιαστικής και πολιτικής διοίκησης, αλλά προβληματιζόμαστε για την προσπάθεια διάσπασης έθνους και Εκκλησίας\nΤι απαντάτε σε αυτούς που σε τακτά χρονικά διαστήματα ανοίγουν το θέμα της εκκλησιαστικής περιουσίας και τι κινήσεις κάνει η Εκκλησία προκειμένου να μπορέσει να εκμεταλλευτή η ίδια την περιουσία της;\nΗ Εκκλησία, άλλοτε με τη θέλησή της, άλλοτε παρά τη θέλησή της, έχει στερηθεί για κοινωνικούς και εθνικούς σκοπούς το 96% της περιουσίας της. Από το 4% που διαθέτει σήμερα, το 3% είναι κατά διαφόρους τρόπους δεσμευμένο και δεν μπορεί να το αξιοποιήσει. Ο Αρχιεπίσκοπος Αθηνών και πάσης Ελλάδος Ιερώνυμος γνωρίζει πολύ καλά το θέμα αυτό και έχει δώσει ικανά επιχειρήματα, καταγεγραμμένα σε βιβλία, τα οποία δυστυχώς δεν εισακούονται.\nΦαίνεται ότι το θέμα της εκκλησιαστικής περιουσίας, που είναι ένας μύθος, όπως και το θέμα του λεγόμενου «χωρισμού Εκκλησίας και Πολιτείας» τα χρησιμοποιούν διάφοροι κομματικοί μηχανισμοί για να διαφοροποιούνται ιδεολογικά, όταν σε όλα τα άλλα θέματα -κοινωνικά, πολιτικά, ευρωπαϊκά- δεν μπορούν να τεθούν διαχωριστικές γραμμές από τις κεντροδεξιές και κεντροαριστερές πολιτικές δυνάμεις.\nΠοια είναι η γνώμη σας για την εκπαίδευση των προσφυγόπουλων;\nΑυτό είναι έργο της Πολιτείας, η οποία έχει καθήκον να προσφέρει παιδεία στα παιδιά που βρίσκονται στην Ελλάδα, για να αναπτυχθούν. Υπάρχουν στενοί δεσμοί μεταξύ Δημοκρατίας και μορφώσεως. Χωρίς προσφορά μορφώσεως, δεν υπάρχει αληθινή Δημοκρατία. Όταν, όμως, κάνουμε λόγο για Πολιτεία, εννοούμε μια Πολιτεία που έχει όραμα και σκοπό, μέθοδο και προγραμματισμό και όχι μια Πολιτεία που ενεργεί ευκαιριακά.\nΚάθε δημοκρατικό πολίτευμα δεν διακρίνεται μόνον για την ελευθερία και την προσφορά ουσιαστικής βοήθειας σε βασανισμένους ανθρώπους, αλλά ενισχύει και το ανοσολογικό σύστημα του οργανισμού της κοινωνίας μας, ώστε να μην αποδομηθεί η ίδια η κοινωνία.\nΠάντως, τα προσφυγόπουλα είναι θύματα των Μεγάλων Δυνάμεων και χρειάζονται προστασία, ώστε να μη γίνονται θύματα και των ομοεθνών τους, ούτε να εξελιχθούν σε αυριανούς θύτες των δημοκρατικών κοινωνιών, γιατί έτσι αναπαράγεται η βία.\nΦιλανθρωπία, Μητρόπολη Ναυπάκτου, Ανέγερση Τζαμιού, Σχέσεις Εκκλησίας Κράτους, Μάθημα θρησκευτικών, Ναυπάκτου Ιερόθεος,


Νέα μέτρα: To plan b και οι κόκκινες γραμμές της κυβέρνησης στη μάχη με την πανδημία | Kefalonia Magazine\nΑρχική Πολιτική Νέα μέτρα: To plan b και οι κόκκινες γραμμές της κυβέρνησης στη...\nΝέα μέτρα: To plan b και οι κόκκινες γραμμές της κυβέρνησης στη μάχη με την πανδημία\n«Κόκκινη» γραμμή για την κυβέρνηση το ενδεχόμενο lockdown – Αποκαλυπτήρια αυτή την εβδομάδα για το πλαίσιο λειτουργίας εστίασης και διασκέδασης\nΤα «ναι» και τα «όχι» της επόμενης ημέρας εξετάζει η κυβέρνηση, καθώς η μετάλλαξη Δέλτα ανατρέπει το αρχικό κλίμα αισιοδοξίας για ένα ήρεμο καλοκαίρι. Μία σειρά μέτρων – όπως ο υποχρεωτικός εμβολιασμός συγκεκριμένων ομάδων – επισπεύδονται, ενώ επανεξετάζονται αποφάσεις υπό το πρίσμα των νέων δεδομένων. Για παράδειγμα το τοπίο όσον αφορά στην εστίαση και στη διασκέδαση – σχετικά και με την επερχόμενη λειτουργία των κλειστών χώρων – παραμένει ρευστό, καθώς έχει χτυπήσει καμπανάκι από την αύξηση των κρουσμάτων.\nΝέα μέτρα: «Όχι» σε νέο lockdown λέει η κυβέρνηση\nΑυτό που μένει πάντως σταθερό στο κυβερνητικό στρατόπεδο είναι το «όχι» σε ένα νέο καθολικό lockdown. Η εκτίμηση είναι πως μία τέτοια εξέλιξη θα έβαζε «νάρκη» στα θεμέλια της οικονομίας αλλά παράλληλα θα αδικούσε όσους έσπευσαν να εμβολιαστούν.\nΔεδομένο πάντως είναι ότι λόγω της μετάλλαξης Δέλτα και της αύξησης των κρουσμάτων τα αρχικά σχέδια για ένα πιο «γενναίο» άνοιγμα της οικονομικής και κοινωνικής δραστηριότητας ανατρέπονται. Σήμερα, Δευτέρα 12 Ιουλίου, θα πραγματοποιηθεί μια ακόμα σύσκεψη στο Μέγαρο Μαξίμου, όπου θα γίνει αποτίμηση της κατάστασης και θα συζητηθούν τα επόμενα βήματα στη μάχη κατά της πανδημίας.\nΣε αυτή την χρονική συγκυρία το βάρος πέφτει στην επιτάχυνση της «επιχείρησης Ελευθερία», προκειμένου να χτιστεί τείχος ανοσίας μέχρι το φθινόπωρο. Ωστόσο ο ρυθμός των εμβολιασμών το τελευταίο διάστημα δεν αυξάνεται, με αποτέλεσμα να έχει ανοίξει μία ευρύτερη συζήτηση για τα μέτρα που θα πρέπει να μπουν σε εφαρμογή αν συνεχιστεί η ανοδική πορεία των κρουσμάτων.\nΠάντως οι τελικές αποφάσεις θα ληφθούν με βάση έναν κρίσιμο παράγοντα: την πίεση στο σύστημα υγείας. Αυτό που εξετάζεται είναι το κατά πόσον η αύξηση των κρουσμάτων θα συνοδευτεί με αύξηση των εισαγωγών στα νοσοκομεία ή το γεγονός πως ένα σημαντικό κομμάτι του πληθυσμού είναι εμβολιασμένο θα περιορίσει την πίεση στις ΜΕΘ. Σε περίπτωση που δεν απειληθούν οι αντοχές του συστήματος υγείας θα επιλέγει ένα πιο light πακέτο μέτρων, ώστε να μετριαστούν οι πιέσεις στις οικονομικές και κοινωνικές δραστηριότητες.\nΔιπλές ανακοινώσεις αυτή την εβδομάδα\nΠρος το παρόν διπλές ανακοινώσεις θα υπάρξουν από την κυβέρνηση αυτή την εβδομάδα, σε μία προσπάθεια να αντιμετωπιστεί η επέλαση της μετάλλαξης Δέλτα. Το πρώτο βήμα θα γίνει με την αποκάλυψη του σχεδίου για τον υποχρεωτικό εμβολιασμό συγκεκριμένων ομάδων, με τις αποφάσεις να επισπεύδονται. Το μέτρο θα εφαρμοστεί αρχικά στους εργαζόμενους στις μονάδες φροντίδας ηλικιωμένων, ενώ θα ακολουθήσει το νοσηλευτικό προσωπικό. Να σημειωθεί πως η λύση που προκρίνεται είναι όσοι δεν εμβολιάζονται να μην απολύονται αλλά να μεταφέρονται σε άλλα πόστα, όπου δεν υπάρχει επαφή με τους πολίτες.\nΑπό εκεί και πέρα μία ευρύτερη συζήτηση γίνεται για τις άλλες κατηγορίες που θα μπορούσε να αφορά μελλοντικά ο υποχρεωτικός εμβολιασμός (αθλητές, σώματα ασφαλείας, εκπαιδευτικοί κ.α.) χωρίς τίποτα να έχει κλειδώσει. Για παράδειγμα για τους εκπαιδευτικούς η όποια απόφαση θα πρέπει να ληφθεί πριν το … πρώτο κουδούνι, ωστόσο τα μέχρι τώρα στοιχεία δείχνουν πως προχωρά ικανοποιητικά ο εμβολιασμός (ήδη το 73% έχει εμβολιαστεί ή έχει κλείσει ραντεβού).\nΠαράλληλα η κυβέρνηση «κοιτά» και προς τον ιδιωτικό τομέα, όπου ήδη μεγάλες εταιρείες προχωρούν σε ανάλογες πρωτοβουλίες. Να σημειωθεί πάντως πως καμία συζήτηση δεν γίνεται στο κυβερνητικό στρατόπεδο για υποχρεωτικό εμβολιασμό του συνόλου του πληθυσμού.\nΑποκαλυπτήρια για τα νέα μέτρα σε εστίαση – διασκέδαση\nΕπίσης αυτή την εβδομάδα θα γίνει ένα ακόμα βήμα, όσον αφορά στα μέτρα για την αντιμετώπιση της πανδημίας. Συγκεκριμένα θα αποσαφηνιστεί ο τρόπος λειτουργίας των κλειστών χώρων στην εστίαση και στη διασκέδαση.\nΟ αρχικός σχεδιασμός προέβλεπε οι συγκεκριμένοι χώροι να λειτουργήσουν από τις 15 του μήνα, με ένα «μεικτό» σύστημα. Δηλαδή να μπορούν οι επιχειρήσεις να επιλέγουν αν θα απευθύνονται μόνο στους εμβολιασμένους ή θα δέχονται τόσο εμβολιασμένους όσο και ανεμβολίαστους πελάτες.\nΩστόσο η αύξηση των κρουσμάτων προκαλεί δεύτερες σκέψεις και επί τάπητος είναι η εφαρμογή ενός ενιαίου συστήματος σε όλους τους κλειστούς χώρους στους οποίους θα εισέρχονται μόνο οι εμβολιασμένοι και όσοι έχουν πιστοποιητικό νόσησης (με αυξημένα τα ποσοστά της πληρότητας). Μία άλλη πρόταση είναι να υπάρξει μία μικρή μετάθεση της εφαρμογής του μέτρου, ώστε να μελετηθεί περαιτέρω η πορεία των κρουσμάτων.\nΣε κάθε περίπτωση οι τελικές αποφάσεις για τους κλειστούς χώρους θα ανακοινωθούν μέσα στην εβδομάδα. Να σημειωθεί πως στην πλατφόρμα gov.gr θα υπάρχει εφαρμογή που θα κατεβάζουν δωρεάν στο κινητό τους τηλέφωνο οι επιχειρηματίες προκειμένου να σκανάρουν τα πιστοποιητικά εμβολιασμού ή νόσησης. Παράλληλα θα υπάρχουν και ελεγκτικά κλιμάκια, που θα επιβάλλουν πρόστιμα σε επιχειρήσεις που δεν τηρούν τα μέτρα αλλά και σε όσους πολίτες επιχειρήσουν να προσκομίσουν πλαστά δικαιολογητικά.\nΠάντως «κόκκινη γραμμή» για την κυβέρνηση παραμένει το ενδεχόμενο ενός νέου lockdown, χωρίς την ίδια στιγμή να αποκλείονται επιμέρους μέτρα σε τοπικό επίπεδο. Κυβερνητικά στελέχη χτυπούν καμπανάκι για τις σοβαρές επιπτώσεις που θα είχε στην οικονομία ένα νέο κλείσιμο της οικονομίας. Παράλληλα στην εξίσωση μπαίνει και ένας ακόμα παράγοντας: κάθε άλλο παρά εύκολο είναι να επιβληθεί καραντίνα σε πολίτες που έχουν σπεύσει να κάνουν το εμβόλιο.\nΕπομένως στο κυβερνητικό στρατόπεδο ξορκίζουν το ενδεχόμενο επαναφοράς ενός… lockdown από τα παλιά. Αντιθέτως εξετάζονται πρόσθετα κίνητρα που θα μπορούσαν να δοθούν στους εμβολιασμένους το επόμενο διάστημα. Μέχρι τότε\nστόχος είναι να υπάρξει μια ευρύτερη συστράτευση – για παράδειγμα από την Εκκλησία, την τοπική αυτοδιοίκηση κ.α. – προκειμένου να αυξηθεί ο ρυθμός των εμβολιασμών.\nΠροηγούμενο άρθροΝοθεία στους νέους\nΕπόμενο άρθροΙθάκη: Γιόρτασε τον Άγιο Ραφαήλ & τίμησε την προσφορά του Εθνομάρτυρα Μητροπολίτη Αγχιάλου Ευγ Καραβία (εικόνες)


Μποτίλια Στον Άνεμο: Τα Γαλλιφάτα της τρομοκρατίας και οι ΗΠΑτοι αρμοστές τους ‒ Je sui psiliasmeni\nΤα Γαλλιφάτα της τρομοκρατίας και οι ΗΠΑτοι αρμοστές τους ‒ Je sui psiliasmeni\n«Αν δεν είχε συμβεί η 11η Σεπτέμβρη, θα έπρεπε να την εφεύρουμε» (Οκτ. 2001)\n«Το Ιράκ είναι μια χώρα που κολυμπά σε μια θάλασσα από πετρέλαιο» (2003)\nΠολεμοκαπηλία... παλιάς κοπής\nAριστερά μπροστά, ο Ιμπραχίμ αλ Μπαδρί (Ibrahim al-Badri), ο σημερινός «Χαλίφης» των Τζιχαντιστών και του «Ισλαμικού Κράτους», Χαλίφης Ιμπραήμ Αμπού Μπακρ αλ-Μπαγκντάντι, με τον γερουσιαστή Μακέιν. Δίπλα του (με τα γυαλιά), ο Ταξίαρχος Σαλίμ Ίντρις.\nΟ Πρόεδρος αυτής της χώρας, Φρανσουά Ολάντ, έριξε το σύνθημα ότι «είμαστε σε πόλεμο με την τρομοκρατία» και τον ακολούθησαν στη νέα «αντιτρομοκρατική εκστρατεία» και άλλοι ηγέτες με το σύνθημα «είμαστε όλοι Γάλλοι» ή «ενωμένοι ενάντια στην τρομοκρατία».\nΤο μοτίβο είναι ένα ...τα κεφάλια μέσα, «προέχει η αντιμετώπιση των βαρβάρων», η «προάσπιση της δημοκρατίας», του «δυτικού τρόπου ζωής μας» και αυτό χρειάζεται «εθνική ομοψυχία, ενότητα και κοινωνική συναίνεση». Σε αυτό συγκλίνουν και όλα τα αστικά κόμματα στη χώρα μας.\nΚάπως έτσι συνοψίζεται η προσπάθεια των υπηρετών του βάρβαρου εκμεταλλευτικού συστήματος, με όπλο το φόβο να παγιδεύσουν την εργατική - λαϊκή συνείδηση.\nΌμως, η σκέψη των λαϊκών ανθρώπων πρέπει να ανατρέξει στην ιστορική πείρα, και την πιο πρόσφατη, για το πώς χρησιμοποιούνται διάφορα προσχήματα, για να αιματοκυλιούνται λαοί και να στρώνεται ο δρόμος στους καπιταλιστές για τις μπίζνες τους.\nΝα αναζητήσουν την αλληλουχία των γεγονότων.\nΤο «έργο» της Γιουγκοσλαβίας, του Αφγανιστάν, του Ιράκ μετά την 11η Σεπτέμβρη, της Λιβύης επαναλαμβάνεται και στη Συρία, αφού πρώτα έχουν βρεθεί νέα προσχήματα για τη γενίκευση των στρατιωτικών επεμβάσεων.\nΚαι είναι προσχήματα, γιατί η αλήθεια είναι ότι αυτό που αναγορεύεται σήμερα ως διεθνής εγκληματική οργάνωση, δηλαδή το «Ισλαμικό κράτος», είναι κατασκεύασμα των ίδιων των ιμπεριαλιστικών κέντρων, που από κοινού και παράλληλα τον δυνάμωσαν, τον εξόπλισαν, τον στήριξαν πολιτικά, γιατί εξυπηρετούσε την αντίθεσή τους στο καθεστώς Ασαντ και το Ιράν.\nΤώρα, όπως έγινε παλιότερα και με άλλους, που οι ίδιοι είχαν στηρίξει σε προηγούμενες περιόδους, όπως ο Σαντάμ, οι «Ταλιμπάν», ο Οσάμα Μπιν Λάντεν, αλλά και ο Καντάφι, αναγορεύονται στο απόλυτο κακό που πρέπει να εξαλειφθεί και το ...γαϊτανάκι συνεχίζεται.\nΤα προσχήματα ντύνουν μια νέα πολεμοκαπηλία, στην οποία ιδιαίτερο ρόλο έχουν αναλάβει κορυφαίες «πένες» του συστήματος.\nO διπλωμάτης και Βοηθός Υφυπουργός Ρίτσαρντ Χόλμπρουκ με τον ποιητή(!) και δάσκαλο(!!) Χατζίν Αμπαζή, ηγέτη του UCK (Απελευθερωτικός Στρατός του Κοσσυφοπεδίου).\nΑρθρογράφος της «Καθημερινής» φτάνει στο σημείο να πει, μιλώντας για την «εξόντωση των τρελών με τα καλάσνικοφ»:\n«Γιατί μια επέμβαση θα ήταν ιμπεριαλιστική και όχι αμυντική; Επειδή αυτό λέει η αριστερή κασέτα που επαναλαμβάνεται σε κάθε φριχτή στιγμή της Δύσης; Ως πότε θα αφήνονται ανενόχλητοι οι παλαβοί του Θεού να σφάζουν, να τρομοκρατούν, να κάνουν εμπόριο ανθρώπων στην περιοχή και εξ αυτού του λόγου να γεμίζει με πρόσφυγες η Ευρώπη; Δεν πρέπει να υπάρξει κάποια συλλογική, αλλά και δυναμική, απάντηση στον τρόμο;»\nΑλλος αρθρογράφος, στην ίδια εφημερίδα, επικροτεί τη συμμετοχή στον «πόλεμο υπεράσπισης της δημοκρατίας», ενώ άλλος, στα «Νέα», το προχωράει και παραπέρα, ασκώντας κριτική σε αυτούς, που, τη «στιγμή της σύγκρουσης με την βαρβαρότητα», είναι «ναι μεν αλλά...».\nΣημειώνει όλο κομπασμό ότι αυτοί είναι «έτοιμοι να ανακαλύψουν την ενοχή της Δύσης στο μακελειό των δικών της, να συμψηφίσουν το έγκλημα με τον νεοφιλελευθερισμό ή την αποικιοκρατία ή τον ιμπεριαλισμό, να διακηρύξουν πως η "Γαλλία όπως έστρωσε, έτσι θα κοιμηθεί", να δικαιολογήσουν το μίσος - ακόμη χειρότερα: να το συμμεριστούν έστω και καλυμμένα».\nΑυτήν την πολεμοκαπηλία ευνοεί και η συγκυβέρνηση ΣΥΡΙΖΑ - ΑΝΕΛ, η οποία έσπευσε να μιλήσει για Ελλάδα «παράγοντα σταθερότητας» στην περιοχή «στο πλαίσιο της ΕΕ και του ΝΑΤΟ», συνεχίζοντας δηλαδή στη γραμμή της εμπλοκής στα ιμπεριαλιστικά σχέδια της ΕΕ και του ΝΑΤΟ.\nΓραμμή που έχει χαράξει από την πρώτη θητεία διακυβέρνησής της, από το Γενάρη του 2015. Όσο και αν οι διάφοροι υπουργοί προσπαθούν να καθησυχάσουν ότι η Ελλάδα δεν θα εμπλακεί στρατιωτικά, η αλήθεια είναι άλλη.\nAριστερά o πρώην υπουργό Άμυνας των ΗΠΑ, τον Ράμσφελντ. Δεξιά ο Σαντάμ.\nΗ Ελλάδα είναι μπλεγμένη με ευθύνη και της σημερινής συγκυβέρνησης, που πρωτοστάτησε και πρωτοστατεί στους σχεδιασμούς των ιμπεριαλιστών στην περιοχή για λογαριασμό του ελληνικού κεφαλαίου. Η αλήθεια είναι επίσης ότι οι δεσμεύσεις του ΝΑΤΟ και της ΕΕ είναι συγκεκριμένες.\nΘυμίζουμε την πρωτοβουλία της «Διάσκεψης» που πήρε η κυβέρνηση «για την προστασία των χριστιανικών κοινοτήτων στην ευρύτερη περιοχή της Μέσης Ανατολής και Βόρειας Αφρικής από τους τζιχαντιστές» και την ετοιμότητά της να συμμετέχει σε ιμπεριαλιστική δράση ενάντιά τους γι' αυτό το σκοπό.\nΜπρζεζίνσκι: ο σύμβουλος του Κάρτερ, του Κλίντον και του Ομπάμα, με τον Μπιν Λάντεν.\nΕπίσης, τις δηλώσεις του υπουργού Αμυνας, Π. Καμμένου, στο συνέδριο «Αμυνας και Ασφάλειας» του Ελληνοαμερικανικού Εμπορικού Επιμελητηρίου ότι\n«είμαστε έτοιμοι να παραχωρήσουμε εγκαταστάσεις, τις Ενοπλες Δυνάμεις μας, αλλά και μεγάλες βάσεις στην περιοχή του νοτίου Αιγαίου, προκειμένου να διευκολύνουμε τις δυνάμεις της Συμμαχίας να αναπτύξουν τον πόλεμο κατά της τρομοκρατίας».\nΟ λαός, οι εργαζόμενοι\nΔεν πρέπει να δώσουν ανοχή ή στήριξη.\nΔεν πρέπει να υιοθετήσουν το δηλητήριο της πολεμοκαπηλίας, πολύ περισσότερο δεν πρέπει να πιστέψουν στην εκδοχή ότι ο ελληνικός λαός μπορεί να βγει ωφελημένος από τη βαθύτερη εμπλοκή της χώρας σε επικίνδυνες εξελίξεις.\nΑντίθετα, θα πρέπει να δυναμώσουν την πάλη τους για την αποδέσμευση από τους ιμπεριαλιστικούς οργανισμούς και σχεδιασμούς.\nΕτικέτες Γαλλία, Ε.Ε., Ενέργεια, ΗΠΑ, ΗΠΑτοι, Ιμπεριαλισμός, Καπιταλισμός, ΝΑΤΟ, Συρία, Τρομοκρατία, Φασισμός, Latuff Αναρτήθηκε από Φτερο στο Πελαγο στις 6:14 μ.μ.